
Bo sa kaba?? NO. Nos a kaba di modernisa nos 

edificio. "CENTRAL BAKERY” awor mas ku nunka 

ku facilidadnan enorme i hyieniko pa duna Pueblo 
di Aruba un servicio rapido i uniko. 


Nos kalidad ta esún mas gusta i pidi 
aki na ARUBA. 


-- CENTRAL BAKERY 
Havenstraat 17 Tel. : 1250 - 1625 (kantoor) 


SUBSCRIBCION (via post) 

ARUBA: 1 anja fl. 12,50 
1/2 anja fl. 7,— 

HULANDA: cu avion 
1 anja fl. 26,— (florin antiyano) 
1/2 anja fl. 14,— 
cu bapor 
1 anja fl. 12,50 k 
1/2 anja fl. 7,— 


When you are out of SCHLITZ 


you are out of BEER 

Tel. 3950 — Weststraat 17 









Corda warda e etiketnan di . 


”FRIESCHE VLAG” 


y cambianan pa boekinan valioso na nos 








| Libreria 
JAN BODEGOM € CO. 


TEL. 1284 - 3025 - 3026 
Werfstraat - Oranjestad 

CHEWING 
GUM HUBERT SALAS & CO. - TEL. 2652 

DEDICA NA 


BONEREANA 
RELIGIOSO 


PROHIMO Y HUBENTUD 





Zuúster Juliette, un mucha muher Bonereano, cu na 
edad hoben a interesa su mes den e bida religioso i cu 
diariamente ta dedica su mes na su prohimonan i nos 
hubentud. 


Na ocasion di su 12 aña i mei di ordenacion como Seur, 
Revista Amistad ta trese un entrevista cu Seur Ju- 
liette, kende ta bibando na Maria Convent na Playa. 


Sixta Cicilia, nasi na Rincon, Bonaire, dia 6 di augustus 
1938. Su mama, Sra. Julia Cicilia-Pourier, ta casa cu Sr. 
Michel Cicilia, i di e famia aki a nase 9 yui. Tur su ruma- 
nan a haya un bon educacion gracias na e esfuerzo di su 


-mayornan. 

EDUCASHON 


Seur Juliette a keda te 5 klas na Bonaire i despues a 
bini Aruba pa kaba su 6 klas. Despues di a pasa mi toe- 
latingsexamen pa bai Maria College Mulo, un dia Seur a 
pidimi pa mi ruman homber bini serka dje. A resulta cu 
Seur a conseha mi ruman homber pa mi bai Hulanda pa 
caba mi Mulo ayanan. Mi mes tabata hopi yong pa pensa 
cu ta un paso hopi grandi mi mester a tuma. Mi ruman a 
manda respondi cas i mi mester bisa cu mi mayornan na 
principio no tabata di acuerdo. Mi ruman a paga tur mi 
estudio i mi a bai Hulanda. 


1950 


Prome cu mi por a pensa mi a haya mi ariba bapor. Mi 
no a biaha mi so, tabata tin mas mucha, pero mas grandi 
cu mi. Tambe a biaha huntu cu nos dos seur. Mi a bai in- 
ternaat na Reuver, Limburg. Durante 3 luna mi tabata 
yora tur anochi i mi tabata tin masha hopi nostalgia. 


¿e73> visit our Diablo Bar 


dancing to Nestor Schiavonne and his orchestra 
and the famous Dedhalavi Combo 


elegant 
sophisticated 
at twelve 'o clock differ ent 


daily midnight show 

Pero esaki a pasa, pasobra mi a realisa cu mi no por 
sigui yora toch. Despues mi a sera amistad cu hopi 
mucha muhernan i durante vakantie mi tabata pasa 
cerca nan. Mi amiga mas intima tabata un huerfano. 

Mi a caba mi Mulo den 2 aña. Pa fastioso cu mi tabata, 
mi por gradici cu mi por a caba asina lihe. Tempo cu mi 
tabata den le klas mi tabata caba mi lesnan hopi lihe i 
mi tabata hasi fastioso den klas, pesei e Directrice a pa- 
sami pa 2e klas pa mi mes werk bij loke mi a falta den le 
klas. Di e manera aki mi no tabatin tempo pa hasie fas- 
tioso. : pe | | 

Ora mi a caba Mulo mi a pasa pa kweekschool. Cu mi 
binti aña mi a termina kweekschool. 


VOCACION PA BIRA SEUR 


Durante cu mi tabata na Mulo durante dos luna mi ta- 
bata basta malo cu griep i hopi complicashon. Den e 
tempo ei mi a cuminsa pensa ariba esaki. 

Durante tur e tempo ei mi no por a studia. Ta den e 
tempo aki mi.a lesa buki di Treesje van Lisieu i mi a 
nota su entrega total. E tabata un mucha yong i toch e 
tabata sa kiko e tabata ke. 

Mi a sinti cu mi kier a dedica mi mes pa algo. Mi a sinti 
cu ta Dios a yudami cu tur loke mi a logra haya. Mi por 
bisa cu bo ta bira un sorto di verliefd cu Dios i bo kier 
dedica tur loke bo tin pe. 

Tambe mi a pensa cu mi bida mi ta gradisi na Dios. E 
vocasion ta un parti, pero ta tur e circumstancianan ta 
tresebo na esaki. E tempo aki mi tabata tin 20 aña pero 


mi a tene pami i mi no a conta ningun hende. Solamente 


mi biechtvader mi a confia esaki. Mi a considere un se- 
creto di mi. Mi pensamento tabata pa bira slotzuster. 


BEK NA BONAIRE 


Despues cu mi a caba mi hoofdakte mi a bini Bonaire pa 
2 aña. Aki mes ora nan a nombrami Cabezante di school 
na Rincon. Mi a sinti un poko fastioso cu mi mester ta 
cabezante di e maestranan cumi a haya les for di nan. 


Na Bonaire e idea a sigui den mi pa mi bai bek i bira 


seur. 


Como cabezante mi tabata tin hopi trabao i mes ora cu 


mi a yega algun amiga i amigonan i ami a cuminsa orga- 
nisa tur sorto di actividadnan pa muchanan di 12 pa 20 
aña pa tene nan for di caya. Nos a lanta un club di vol- 
ley, nos tabata siña nan weganan pa hasi paden i nos 
tabata papia cu nan. Mi tabata un di e leidsternan di 
welpen. 

Tambe ariba tereno cultural mi tabata activo, p.e. den 
C.C.B. i den trabao sociaal. I ta e tempo aki mi a reali- 
sami cu mi tabata mucho activo pa ta un slotzuster. Mi 
no tabata kier a dedica mi solamente na Dios, pero mi 
kier a dedica mi bida na Dios door di yuda mi prohimo. 
Mi no kier a reza pa nan so, pero traha pa nan tambe. 


BEK PA HULANDA 


Dia mi a bisa cu mi ta bai bek ningun hende no por a 
comprende pakiko. Segun nan mi mester a haya un dis- 
gusto di amor, pasobra nan no por a mira cu mi tabata 
asina activo i mi kier a bai bek pa bira seur. 

Tambe nan no por a haya un cabezante asina lihe na mi 
lugar. Pero mi no tabata disgusta at all, al contrario 
prome cu mi mester a viaha mi a baila te 12 or na un 
feria cu nos a tene na beneficio di nos club. - 


Pa su mayan mi mester a sali cu e prome avion pa Cor- 
sow pa mi sigui pa Hulanda. Mi lema semper tabata cu 
mi tabata biba door di Dios. Mi forsa mi a haya di Dios. 
Si bo tin stimacion bo por hasi tur loke bo kier. Bo mes- 
ter mira Dios como e amor, i e ora bo por tin amor pa 
hendenan tambe. Of podiser mas parti ta asina cu den 
bo relacion cu hende bo ta experimenta Dios na un of 
otro manera. | 


VOORSCHOTEN 


Na Hulanda mi a bai Voorschoten pa mi cuminsa cu dos 
aña di noviziaat. Durante e tempo aki bo ta sinja loke bo 
mester sa pa biba un bida religioso. Bo ta haya cate- 


gese, trabaonan di cas i otro trabaonan. Ami a sigui tu- . 


ma Ingles L.O. Tambe mi tabata duna les na lagere 
school. Den mi tempo liber mi tabata tuma les di bijbel i 
godsdienst. 

Tambe mi tabata haya religieuze vorming les, tokante e 
geloftenan. Kiko nan ta encera i con mester hasi. E ge- 
loftenan ta encera obediencia, pobreza i pureza. Antes 
esaki tabata mas streng, pero awor e ta cambiando 
hopi. 


OBEDIENCIA 


Antes ta bo overste tabata bisa tur loke bo mester a 
hasie. Awor esaki a cambia hopi. 

Awendia esaki kier meen mas cu bo mester cumpli cu 
esnan cu ta hacie un apelacion riba bo, in overleg cu bo 
overste. Iglesia i hendenan tambe por hasie un 
apelacion ariba bo, i semper bo mester ta kla pa hasie 
loke bo por. 


POBREZA 


Bo mester biba simpel i no luhoso. Bo mester sinja e 
hendenan comprende cu rikeza no ta tur cos. Mester 
mustra nan cu felicidad bal mas cu rikeza. 






Antiliaanse 
hande! Mij. NU. 


Bo miho adres pa: i tambe awor: 

Tur material di construccion Refrigerador HOTPOINT 
Verf SHERWIN WILLIAMS Lavadora HOTPOINT 
Verf ARVEFA Airconditioner HOTPOINT 
Sanitarios VENCERAMICA Stoof COLUMBUS 
Cement CORO Airconditioner AIRTEMP 



















Pa miho producto, miho prijs, miho servicio 





ANTILLIAANSE 
HANDEL MIJ. N.V. 
Fergusonstraat 7, 

Dakota, Tel. 4040 








PUREZA 


Esaki ta mas e primintimento di no casa. Ora bo ta casa 
bo mester dedica bo mas na un cierto famia so, siendo 
ora bo no ta casa i bo no tin yuinan bo tin mas tempo. Bo 
amor por ta mas amplio tambe e ora ei. 

Henter mi tempo cu mi a keda di dos bes na Hulanda 
tabata mas o menos 6 aña. Mi no tabatin mucho gana di 
bini bek, pasobra mi a adopta mi mes completamente cu 
nan sistema etc., ta for di yong mi a biba ayanan, pero e 
algemene overste ta papia cu bo. E ora cu mi a disidi di 
bini bek Aruba, mi a pidi pa mi hasi mi eeuwige belofte 
di biaha tambe. Mi kier a bini bek ful kla como religioso. 


STOP? 


Nunka bo a sinti gana di stop, i no bira seur mas? 
Durante e dos anyanan di noviziaat; tin biaha bo ta 
haya cosnan asina stranjo cu bo no sa si sigui of stop. 
Hopi biaha bo ta pensa: esaki si mi no por cune! 

Pero bo tin un overste pa papia cune i tambe bo mester 
pensa cu ningun bida no ta sin sacrificio i bo ta sinja 
tuma i asepta. 

Bo a sintibo contento dia bo a hasi bo eeuwige belofte? 
Naturalmente cu si, pasobra awor bo por a expresa bo 
entrega total i mi kier a bin Aruba kla como religioso. 
Segun reglanan bo mester biba 5 aña den klooster 
hunto cu seurnan prome bo hasie bo eeuwige belofte, 
pero como cu ami kier a bin bek cla, mi por a hasie pro- 
me cu esaki. 


BIDA DEN KLOOSTER 


Esaki tambe a cambia hopi. Antes bo mester a bai 9 or 
den bo kamber i drumi mes ora tambe. Awor no ta asina 
mas: bo ta bai bo kamber, pero bo por bai skirbi'carta, 
studia, lesa boeki. Bo por drumi ki ora cu bo kier. Pero 
bo tin di usa bo sinti, pasobra mainta bo mester lanta 6 
or. Prome nos tin e oracion di mainta. Tur dia nos tin 
mei ora di meditacion. Esaki bo no mester hasie special- 
mente mainta tempran, pero ora bo por, basta bo hasie. 
Bo por hasie un cuarto di ora mainta i trei merdia e otro 
mei ora; tur esaki ta depende di bo. Bo ta liber pa hasie, 


basta bo ta percura pa tene mei ora di meditacion tur 
dia. 


GUSTA ARUBA 


Pakiko ta Aruba bo a bini of ta nan a mandabo akinan? 
Diferente profesion conoce e systema di verplaatsing, 
wel nos como Seur tambe. Mi ta uitgezonden pa Aruba, 
mi ta gusta Aruba pa traha, i nos no tin klooster na Bo- 
naire tampoco. Mi tin hopi amiga tambe akinan. Ya mi 
tin 7 aña akinan. 








CAMINDA COLOR 
LO REFLEJA BO 
PERSONALIDAD 





CHECKPOINT COLOR | 





Na unda bo ta duna les? 

Na Maria College Mavo. Mi ta duna les den Ingles, 
Aardrijkskunde, Nederlands, Categese i Maatschappij- 
leer den diferente Mavoklassen nan. Categese ta un vak 
cu no ta wordo paga pe, pero mi ta guste hopi i pesei mi 
mes a pidi pa duna e lesnan aki. 


CATEGESE 


Pafor di school tambe mi ta duna les di categese. Prin- 
cipalmente mi ta duna les na muchanan pa haci nan 
prome Santa Comunion i tambe mi ta juda traha tur e 
lesnan di categese cu ta wordo duna na tur e brugklas- 
nan i e 2e klasnan di tur Mavoschoolnan. Nos Kateche- 
tische werkgroep ta consisti di 4 hende: Pater v. 
Groenewoud, Pater Boks, Frere Stanislas i mi persona. 
Tambe Bonaire a yega di tuma e lesnan over. Mi ta 
gusta categse masha hopi i ta pesei mi a bai Hulanda 
bek pa 3 luna i mei pa mi specialisami den esaki aña 
pasa. 

Principalmente como cu awor tin un crisis tur caminda 
den religion catolico, i hopi hende ta cambiando riba e 
tereno aki. Pater v. Groenewoud ta yudami hopi tambe, 
pasobra e ta masha bon den Categese i masha activo. 

MARIA CONVENT 


E conbento aki en principio a wordo traha pa 30 
seurnan of mas pero awor tin solamente 14 seur aki 
den, di kwal 6 antiliano. 

E edificio ta masha grandi mes. 

Segun Seur Juliette a conta nos nan a huur e parti di 
padilanti como cu e lugar ta mucho grandi pa 14 seur so 
mantene. Como cu ta 4 so ta traha full time i un part 
time, pa tin un salario, pa mantene nan mes i e edificio. 
E bieuwnan ta cobra pensioen di veyez tambe. Tur e sa- 
lario di esnan cu ta traha ta wordo poni hunto i di esaki 
mester come i mantene nan mes i e conbento. 

Boso no por manda plaka pa boso famia? 

Esaki ta depende di bo famia. Si nan ta den necesidad 


nos por haya plaka pa manda pa nan. Nos mes ta haya 


f. 25,— pa zakgeld pa luna. Esaki no ta hopi, pero e ta 
yegabo pasobra bo no tin mucho gasto pa hacie. 


SIMPEL 


I tambe bo a sinja pa biba asina. Ta pesei bo ta pasa 2 
anja di noviziaat i bo ta sinja kiko ta biba simpel. 

E kambernan mes no ta nada luhoso. Cada seur tin un 
kamber chikito cu un cama i un labacara aden. Fuera di 
esei cada un tin un werkkamer unda tin un stoel i mesa 
unda nan por sinta hasi nan trabaonan. Tin oranan spe- 
cial pa come tambe, pero ami semper ta come mi so, pa- 
sobra hopi biaha mi no ta presente ora di come, door cu 
mi ora di lesnan ta termina laat. Den weekend si mi ta 
come hunto cu tur. Tambe nos tin nos oranan di recrea. 
Bo a sinti un biaha cu bo no tabata tin steun di Dios den 
algo, ora bo frakasa? No ta tur ora mi tin exito, tin biaha 
mi ta frakasa, pero mi no mester mira Dios como un 
automaat. Bo mester bringa cu bo fe, Dios ta invisibel, 
pero toch bo mester mire como un steun den tur loke bo 
ta hasi. Bo mester sigui kere aunke bo no ta sinti su yu- 


danza. 


MATRIMONIO 


Bo ta kere cu bo por pasa henter bo bida sin matrimo- 
nio? | 

Mi ta spera, pasobra nunca bo no por waak padilanti 
kiko ta bin den bo bida. Dios mes lo yudami pa mi sigui 
cu ne. Den matrimonio tambe bo por sirbi Dios i mi no a 
rechasa matrimonio pesei, pero solamente mi kier a 
sirbi Dios na un otro manera. 

Bo a yega di stima prome cu bo a bai conbento? 

Si mi a yega di stima, i nan a proponemi matrimonio 
tambe. Esaki ta tempo mi tabata na Bonaire, prome cu 
mi a bai conbento. | 
Bo a yega di tende di e redonan cu nan ta conta encuan- 
to e bida di seurnan den conbento? 

Si mi a yega di tende di nani mi ta kere cu esaki ta debi 
na e hecho cu e hendenan di Antillas no por custumbra 
cu e bida asina stranjo di un religioso. Segun nan nos 
latinonan cu sanger latino no por biba un bida largo sin 
relashon sexuali mi ta kere ku ta djei a sali e creencia i 
redonan. Na Hulandes lo bo bisa ”zuiver projectie”. 


FRACASO 


Mi sa bai waak e peliculanan cu nan sa pasa tambe to- 
kante e bida religioso. Tin algun esenanan den dje cu 
por a pasa, pero no tur cos ta berdad. Fracaso por tin 
den tur bida. Un bida matrimonial tambe por fracasa 

mescos cu un bida religioso. Nos ta traha hunto cu pa- 
der i frerenan como amigo, normaal, un relashon 
humano. 

Zuster Juliette, bo por bisa nos di con hopi pastoor ta 
sali awendia? I di con poko Antiliano ta bira seur of 
pader? A | 

E bida di un pader no ta parse algo pa akinan. Esaki se- 
gun Antilianonan ta cos pa Macamba. Nos mentalidad 


— 


TEL. 3447 

HENDRIKSTRAAT 24 
ORANJESTAD 

open daily 10 a.m. - midnight 
also during noon (siesta time) 
Delivery service, complete menu, 
high quality products, very low 


parking-lo+ 


Kentucky Fried Chicken 


prices, fully airconditioned 


“IT'S FINGER 
LICKIN’ 














tin mucho poko fundeshi pa esaki, en cambio na Hulan- 


da nan a lanta cu esaki, pa nan e ta algo normaal. esaki 
ta algo nobo pa Aruba. Pa bisa bon cla mi no ta com- 
prende e pakiko ful. I tambe mi ta kere cu e celibaat ta 
causa hopi. Aki mester casa, no por biba un bida reli- 
gioso asina. 


SOLEDAD 


E motibo di salimento ta e cambionan mundial segun 
mi. Bida a haya otro ideanan i forma. Mi ta kere cu nan 
ta haya nan so i nan kier cuminsa un otro bida. 

E motibo mas grandi segun mi ta e soledad. 

Bo ta kere cu ora nos muchanan bai afo, bai studia na 
Hulanda nan mester ta mas independiente? 

Si, nan mester ta bon prepara i nan mester sa de que se 
trata. Nan mester sa kiko nan kier. No bai pa loco. 
Pesey mi ta haya cu e alumnonan antiliano mester durf 
puntra i papia mas hopi. Nan mester duna 'nan opinion. 
Hopi biaha nan ta kere cu un maestro lo haya rabia 
ariba nan si nan duna nan opinionan, pero esaki no ta 
berdad. Solamente e maestro lo mustra nan e otro ban- 
da, e otro posibilidad. I nan mester ta willing di tuma 
: bon conseho. 

Bo a yega di stima un alumno mas cu e otronan? 

Si, por ta cu bo sinti mas afecto pa un mucha cu pa otro- 
nan, pero bo mester sa di trata tur mescos. Bo no mes- 
ter laga ripara nada. Bo ta danja e mucha i pa e otronan 
esaki no ta bon. Cada mucha tin algo atractivo i bon. Bo 

mester gusta algo di tur. 


BIAHA 


Bo a bishita hopi paisnan europeo durante bo estudio na 
Hulanda? 

Si mi a biaha masha hopi den Hulanda mes i den Euro- 
pa. Esaki ta pasobra mi tabata tin amiganan cu tabata 
bai keiro cu mi. 

Entre otro mi a bishita Belgica, Suiza, Francia, Alema- 
nia, Austria, un pida di Italia i Luxemburgo. 

Bo no ta sinti e deseo pa bishita paisnan Sur Americano 
durante bo vakantie? Mi ta prefera di bai Hulanda cada 
3 aña pa mi bishita mi ruman muhe i tur mi amiganan cu 
mi tin ayanan. 

Den kiko bo ta activo? 

Mi hobby di mas grandi ta categese, na school i buiten 
school. 

Mi ta ariba koor, miembro di Parochieraad, Diocesane 
Raad i diferente gruponan di discusion. 

Un otro hobby ta skirbi carta i lesa boeki, pero mi no tin 
hopi tempo liber pa esaki. 


Despues di e entrevista nos tabata tin e ocacion di e 
sera conoci cu e overste i despues cana rond den e con- 
bento. Hopi ta kere cu e seurnan ta biba den un cas hopi. 
luhoso, pero nan ta kiboca, pasobra nan kambernan p.e. 
ta chikito i apenas nan tin un cama chikito pa drumi 


ariba, un mesa cu stoel i un kashi. Tin un rij di banjo i 


toilet pa tur. Un cos si, e conbento ta bon mantene, 
limpi i na ordo. Durante nos paseo den e conbento nos a 
sera conosi cu varios otro seurnan i nos tabata contento 
di sera conoci cu diferente arubianonan religioso. 

Zuster Juliette ta un Boneriano sumamente atractiba 
pa trata i combersa. E ta un hende muher hopi inteli- 
gente i cu hopi idea. 

Tabata un entrevista i combersacion hópii mieresante. o. 

Nassaustraat 99 


PA TUR BO EMBALAJE 
DESPACHO Y TRANSPORTENAN 


holiman & van eerden 


contractors - packers - movers 
guyabastraat 20 - p.o.b. 652 - aruba n.a.. 





N.V. Arubaanse 


Wegenbouwmaatschappij 


(Aruba Roadbuilding Ltd.) 
Construction of ROADS 

PLAYGROUNDS 

DRIVE WAYS 

PARKING LOTS 

INDUSTRIAL AREAS 

BUILDING GROUNDS 


Vondellaan 6 - Oranjestad - Tel. 3007 - 3766 


Santa Marta 25 Tel. 8277 
Curaçao: Tel. 24520 - 24329 





the new nn 


amsterdam 
store 


cologne / bistir / blusa / set carson / y mucho mas 
PA PRIJS EKONOMIKO! 





L. G. Smithblvd. 17 
Tel. 3666 





COLEGIO 
ARUBANO 


A CUMPLI 15 AÑA 


Arlene Halley, 17 aña, 5e atheneum. 

Arlene tin pensa di sigui studia; preferible na Califor- 
nia, den e ramo di architectura. 

Arlene tin 5 aña na Colegio. 


Barbara Wong, 19 aña, VWO 6, su proximo estudio lo ta 
Maatschappelijk/Sociaal Werkster. E tin 6 a 7 aña caba 
na Colegio. 


Janny Croes, 20 aña, VWO 6. Janny lo sigui su estudio 
na Delft, Hulanda den e ramo di bouwkunde. E tin 7 aña 
caba na Colegio. 


Carl Rijsdijk, 18 aña, HAVO 5. 

Ariba nos pregunta kiko e ta bai studia despues, Carl ta 
contesta cu e no sa fiho ainda, e ta pensa den ramo di 
hotel. Tampoko e no por bisa si e lo bai Hulanda of 
Merca. Carl tin solamente 1 aña y mei na Colegio. 


ESTUDIO DEN FUTURO 


Boso no ta haya cu esaki ta fout, cu un alumno cu ta ca- 
bando, no sa ainda den cual ramo lo e continua su estu- 
dio? 

Barbara: Si, esaki ta algo cu ta pasando cu hopi alumno 
di Colegio. Segur cu esaki ta fout, pero nos no ta haya 
personanan adecuado pa duna bon informacion encuan- 
to diferente estudio. | 

Janny: Esaki ta sinta den e hecho cu pa sigui studia bo 
mester wiskunde. Bo tin masha poko estudio pa cual bo 
no mester wiskunde. Pesei esaki mester ta obligatorio, 
principalmente si bo ta pensa di sigui studia. 

Boso ta kere cu esaki por pone un mucha fracasa den su 
estudio? I segun boso ta ken su fout e ta? 

Janny: E maestronan desde 3e klas mester splika esaki 
i nan mester inclui wiskunde den tur studiepakket. 

Por ehempel na Sur America tur esunan cu ta studia 
bachillerato ta haya wiskunde. 


SIMAN LUSTRUMVIERING 


Boso por a duna un splicashon kiko ta boso intenshon 
durante e siman cu ta bini? 

Janny: E iniciativo aki a sali di Barbara. Nos a forma un 
comishon pa e lustrumviering i entre otro nos kier a 
hasie un aktie pa tur e famia pobernan di nos isla. Tur e 
alumnonan mester a trese algo di cas, panja, cuminda of 
placa. Tambe nos lo bai tin un mini-fair i un auto-rally. 
Nos kier a tene prome festividadnan i duna cada insti- 
tucion pa pober algo, pero despues nos a pensa pakiko 

ANESTESIA TRA AAA TARTAS 


Na ocasion di e tercer lustro di Colegio Arubano nos ta- 


bata di bishita un atardi na e school aki, caminda nos a 


“sera conosi cu cuatro alumno cu ta miembro di e comi- 


sion ”Lustrumviering”. 

E plaza di e colegio "Plaza Pa Jos”, tabata hopi druk cu 
alumnonan trahando tent, preparando e mini-fair, na 
beneficio di pobernan na Aruba. Directamente den e 
camber di espera di e colegio nos a haya un bista di e ex- 
posicion cu tin na unda nos por a mira diferente potret- 
nan di cas di hendenan pober riba Aruba, esaki den un 
palabra ta hopi deplorable i bo no por imagina bo mes cu 
ta na Aruba bo ta haya tur e casnan aki. 


E DRA E PE E E ES RE A A O A E E SEE 


nos mes no por a pasa rond i waak e situashon. Awor 
nos mes a mira e necesidad cu tin. Un prueba di esaki bo 


por haya riba e borchi cu potretnan den e hall. 


Barbara, pa kiko bo a bini cu e iniciativo aki? 

Barbara: Como cu majoria di nos ta den examen klas 
nos a pensa pa hacie algo prome nos bai Hulanda o otro 
lugar pa sigui studia. 


POBERNAN NA ARUBA 


I pakiko bo a pensa net ariba pobernan? 

Barbara: Hopi hende no ta kere cu tin famia pober na 
Aruba, pero tin si. Tin famia cu tin un dak pa protega 
nan, pero nan ta pober i tin necesidad i esaki ta hopi de- 
plorable. Naturalmente bo no por compara Aruba cu 
otro paisnan hopi grandi, manera China, Colombia etc. 
unda tin hopi pobreza, relativamente Aruba ta hopi 
chikito. 


E idea a sali segun mi sin pensa, mi no a para pensa hopi 
pa kwal doel lo nos traha, gewoon mi a pensa cu nos lo 
hasie un accion i mi pensamento a bai ariba famianan 
pober. ! 


Kiko segun boso ta causa pobreza? 

Barbara: Esaki tin hopi motibo. E hendenan no ta bon 
educa. Famianan tin hopi yuinan, i nan no a tende nunca 
di famia planea. Hopi di e tatanan ta bebe, gasta nan 
placa. 


Kiko por wordo hasie pa pobreza? Of boso ta kere cu 
yudansa di placa so ta suficiente? 

Janny: Tin diferente organisacion cu por yuda famianan 
asina, manera Famia Planea, Arsca etc. 

Tambe hopi di e famianan aki no sa con pa anda cu 
placa, pero esaki ta difisil pa hasie. Bo no por cambia e 
mentalidad di e hendenan aki. 

Barbara: Tin hopi cu no ta traha, pasobra nan tin mucho 
orguyo. P.e. nan no ta bari caya akinan. Na otro paisnan 
si nan ta hasie, basta nan gana placa. 


Boso ta kere cu tin mucha pober ta bin na e school aki? 


Esaki por trese un problema pa nan estudio? 

Barbara: Ta dificil ripara cual ta pober si o no, tur ta 
bisti regular i esaki no ta hasi diferencia. 

Janny: E por trese un problema si, pasobra un mucha 
rico tin mas bon oportunidad pa studia. Por ehempel e 
por pidi su mayornan un airco, lessenaar etc., hasta un 
kamber extra pa studia. 


EE TT 

HUBENTUD 


Nos ta apresia boso accion hopi, pero tog nos kier a pun- 
tra di con boso no a pensa pa hasie algo pa hubentud. 
Vooral si boso pensa cu tin hopi mucha yong den proble- 
ma awor. 

Barbara: Nos a pensa di biaha, como cu ta den tempo di 
pascu ariba e pobernan. Segun mi pa yuda e hubentud 
mester di hopi cosnan cu ta costa placa. 

Janny: Papiando riba e muchanan den problema i sera, 
mi ta di opinion cu mester bin un institucion pa nan, na 
unda nan ta haya informacion, educacion i hasi deporte. 
Kiko boso ta opina di e hubentud di awendia? 

Janny: E hubentud ta progresando, pero mester bin 
mas cos pa nan por hacie ora nan tin tempo liber. 
Barbara: E hubentud no tin mucho initiativo. No tin 
nada pa hasie i nan no ta buska tampoko. I ora bo orga- 
nisa algo hopi biaha bo mester buska nan, pasobra nan 
no ta bini. Tuma un ehempel na e school aki tin 900 
alumno. Waak cuanto tin ta traha. Ni mitar. Tempo di 
carnaval nos mester a pidi e maestronan pa yama tur 
huntu dilanti di e podium pa nos pidi nan pa join. 


COLEGIO COMPARA CU MAVO 


Ta berdad cu na Colegio e muchanan ta mas liber i zelf- 


standig? 

Barbara: Si ta berdad. Aki bo mester hasie tur cos bo 
mes. Na Mavo nan ta hasie pa bo. Aki bo mes mester 
sinja e formulenan i zorg pa bo hasie. 

Janny: Na Mavo e muchanan no tin libertad. P.e. ora 
nan tin ora liber nan no tin mag di bai papia na waya i 
hasi loke nan desea. Tambe aki bo tin mas libertad di 





: . s °` o ° $ 
expresion. E maestronan ta aprecia esaki hopi. 


Carl: Un ehempel ta nos corant di school mes. Aki den 
bo ta haya kritika i jokes ariba e maestronan, pero nan 
no ta rabia, nan ta haye masha bon mes. 

Boso ta kere cu un onderwijzer por tene un mucha 
abao? 

Janny: Esaki por pasa, pasobra e maestro ta humano. E 
por tin un vooroordeel ariba un alumno cu e no ta gusta. 
Aunke cu e sa cu e ta inhusto. E ora ei p.e. e ta puntra 
cosnan mas dificil. 

Mi a yega di tende di casonan cu e yega di pasa. 

Pero bo ta haya tambe cu nan ta pone culpa asina cu nan 
a bai malo ariba e maestro, pasobra e tin rabia ariba 
nan. Semper bo ta tende di un banda so. 


CLASE APARTE? 


Ta berdad cu bosonan aki na Colegio ta sinti boso clase 
aparte? Cu boso no ta join cu otronan? Esaki ta comen- 
tarionan cu ta wordo tende hopi. 

Janny: Segun mi esaki no ta asina. Ora nos pone nos 
schoolfeest nos ta hasie pa nos so. Esaki pasobra tur ora 
bo ta topa ariba tereno di school, pero cu tas, cu boeki, 
studiando. Nos kier pone un fiesta pa join e muchanan 
den un otro ambiente. Si nos permiti otro hende na e. 
fiestanan, bo ta haya cada mucha homber of mucha mu- 
her ta trese un amiga of amigo. E ora ta keda mescos. I- 
tambe e mayornan hopi biaha no ta gusta pa permiti 
otro hendenan durante un schoolfeest. | 
Carl: Tempo mi a bini na school aki tambe mi no tabata 
conose tur e muchanan. Mi tabata tin mi amigonan di 
Mavo, pero awor mi tin amistad cu hopi di aki i mi tin 
otro amigonan tambe. 

Barbara: Ora e muchanan bini for di Mavo pa Colegio 
tambe nan ta sinti nan mes stranjo, pero ta nan mes 
mester join. Ta pesei e schoolfeestnan i otro actividad- 
nan ta wordo organisa. 


DISCRIMINACION TOELATING? 


Ta berdad cu nan ta discrimina ora cu alumnonan nobe 
mester hasi toelating pa Colegio? | 

Ta wordo bisa cu macambanan tin hopi preferencia! 
Janny: Mi no sa si ta berdad. Mi no tin un lista cu tur e 
nombernan pa mi sa si mas Macamba cu Arubiano ta 
haya un chens. Pero loke mi sa ta cu tin un toelatings- 
examen i tambe un leeftijdsgrens. 

Barbara: Segun mi tin discriminashon si den esaki, 
pasobra mi a yega di tende di un caso asina. 

Kiko boso ta opina di lerarenopleiding? 

Janny: Mi ta kere cu lo bin un 2e rang leraren awor. Mi 
ta pro pa un mucha studia i bai afo un aña, pasobra e ora 
e por experimenta mas. Muchanan ta caweta i nan ta 
puntra tur cos. Pesei bo mester por duna nan un con- 
testa. E lerarenan hulandes a experimenta mas. Nan tin 
mas algemene ontwikkeling. 

Segun mi e nivel lo baha. | 

Si un maestro no por contesta un mucha straight, e mu- 
cha aki ta haya un desconfianza, i esaki ta fout. 

P.e. nos a yega di tende di un caso na unda un alumno a 
yega di puntra algo cu normalmente ami mes:a yega di 
haye den 5e klas i e maestro no tabata sa. Esaki por 
wordo mihor realisa si ta bon organisa i nan mester tin 
experiensia di afor. 

Pakiko hopi mucha ora nan bai studia afo no ta regresa 
mas i nan ta faya? ] | 

A Boc carniceria a di confiansa y di más hyglenico.. di : 


Aruba: 


e Holla ode Slagerij 


TEL. 3254 
KERKSTRAAT 7 
Bishita ”TONK” y lo bo keda satisfecho. 


-Algemene Bank Nederland N.V. 


ARUBA BRANCH 


pa HUURMENTO di stoel 
mesa. 


pa bo fiesta, get together y tur otro ocacion, 


t tel.393 


FLACCIUSSTRAAT 12 

















5 FRANK AUTO PARTS 
| tel.: 8071 


situa pata di Club Estrella na Sta. Cruz ta bo cas 

favorito pa tyranan segundo mano y den tur tamanjo 

cu ta bini for di autonan cu a caba di kibra na Merca. 

Manera e nomber mes ta bisa nos tin tur clase di 
repuestos. 


Den nos servicio nos tin e.o. cargamento di bateria 
y drechamento di tyra. Nos portanan ta habri 
for di dialuna te diabierna te 6'or di atardi 

= y diasabra te 12'or di merdia. 





"KONG HING SUPERMARKET” 
Havenstraat 16 — Tel.: 1219 - 1698 
E Supermercado mas hygieniko i moderno di Aruba. 
"KONG HING SUPERMERCADO”, 
kompletamente airecondicioná. 
| na > 
"KONG HING SUPERMERCADO,, 


- bota haja di A” te ”Z” den comestible, loke ta na 
bo gusto.. Nos comestiblenan ta limpi i fresko. 











tenan, Nos servico ta por major i detal. 

Nos tin un parking lot espacioso pa tur nos clien- 





Barbara: Afo nan tin mas oportunidad pa usa nan estu- 
dio. Tambe aki Gobierno no ta haci e puestonan atrac- 
tivo. P.e. un socioloog, nan ta pone sinta den un oficina. 
Hopi antiyano no ta bin bek pa e motibonan aki. 


Tin ta faya tambe pa motibo di heimwee i otronan paso- 


bra nan no ta bai bon prepara. Segun nan Hulanda ta un 
wonderland. Nan ta haya un decepshon i esaki ta cai 
nan duro. Otro no por studia mas, nan ta ripara cu nan a 
yega nan plafond. 


PAPIAMENTO NA SKOL? 


Boso ta eens pa stimula papiamento na schoolnan? 
Especialmente tumando como ejemplo e programma 
encuanto droga na television. Ta berguensa pa mira cu 
nos propio Arubianonan no por a domina papiamento 
bon. 

Janny: Claro cu si, pesei mes nos ta papiando papia- 
mento na school i nos ta stimula e otronan cu no por pa- 
pie bon pa hacie tambe. Mi ta di acuerdo cu hopi tin pro 
blema pa domina nos papiamento. 

Kiko segun boso falta ainda na Colegio? 

Barbara: Un bibliotheek i un studeerkamer mas grandi. 
Janny: Tambe un cantine caminda bo por sinta bebe un 
soft of koffie i sinta combersa. 

Arlene: Tambe cooperashon di tur e maestro i alumno- 
nan ora nos organisa algo. 

Prome cu nos a termina cu nos entrevista nos a puntra 
nan kiko ta nan opinion encuanto di nan experiencia na 
Colegio Arubano. Mayoria tin un bon experiencia i nan 
ta di opinion cu e school ta mescos cu un comunidad chi- 
kito na unda bo ta haya tur raza, di tur districto etc. 
Despues di entrevista nos por a waak tur e panja i 
comestiblesnan cu e muchanan a colecta pa e pobernan. 


Esaki ta algo masha emocional di mira un grupo di ho- 


ben interesa den problema di nan pueblo. 


ELOGIO 


Tambe nos por a pasa rond i waak con activo nan tabata 
traha ariba e tentnan. Un palabra di elogio i pabien pa 
tur e alumnonan di Colegio seguramente ta na su lugar. 
Ta di spera cu otro scoolnan tambe lo sigui e bon 
ejemplo aki i ocupa nan tempo liber pa algo util pa nan 
comunidad. Nos mester di boso pa nos por progresa i ta 
boso ta nos futuro. 

Nos no por laga e ocacion bai perdi sin remarka cu nos 
ta sinti nos orguyoso di mira un Arubiano na cabez di e 
colegio mas halto aki na Aruba, kende ta ”Meneer 
Harms”, especialmente cu su di tercer lustro, pabien 
tur mae stronan i alumnonan di Colegio Arubano! e 




















C. A. BAKKER, 


comisario 
di polis: 





1974 exitable, 
1975 dificil 


Aña 1974 tabata un aña excitable. Repetidamente ta- 
bata tin intrankilidad laboral riba diferente frente, ma- 
nera na hotel, companianan di construccion, contractor- 
nan etc. ... i no facil pa lubida e welga recien termina 
na waf. 

Trafico tambe a exigi innecesariamente un cantidad 
grandi di victima. Abuso di alcohol dor di chauffeurnan 
di auto, lastimamente ta tuma lugar hopi ainda. Trafico 
i uso di droga a bira terible. Afortunadamente un kan- 
tidad rekord di droga por a wordo confisca e aña aki. 
Dor di amenaza di afó mester a tuma lugar un protec- 
cion severo na nos aeropuerto. Crimennan cu violencia 
a aumenta, pero polis a logra haya mayoria di e kul- 
pablenan. 

Tabata tin tambe akontesimientonan positivo. Carnaval 
1974 tabata un di e mihónan organisa di e ultimo aña- 
nan. Varios kaminda i situacion di nos caretera a wordo 
renoba, dor di kwal un uso mas sigur di e kamindanan 
por a tuma lugar. 

Aña 1975 lo bira un aña difisil pa e kuerpo policial. E re- 
duccion di e personal lo tin komo konsekuencia cu e tra- 
bow ta bira mas pisá pa nos funcionarionan. Ku excep- 
cion di e acostumbrado evenementonan di tur aña lo 
tuma lugar tambe den e aña venidero eleccion pa Ei- 
landsraad i promer ku esaki e reunionnan di kampanja. 
Por lo demas e kuerpo policial komo parti di nos komu- 
nidad i por cierto ku un tarea especial, lo sigi wordo 
konfronta ku e bienestar i malestar di e komunidad aki i 
lo e percura, bou subordinacion di e autoridad autoriza i 
teniendo na kuenta e reglanan concerniente, pa man- 
tene efektivamente nos ordu di ley i lo e duna ayudo na 
esnan ku tin mester esaki. 

Henter personal di e kuerpo policial seccion Aruba ta 
desea e komunidad di Aruba en generali e kolaborador- 
nan di "Revista Amistad” muy en especial un prospero, 
saludable i dushi 1975. e 


EDD Y 


MADURO, 
mediador di 
gobierno: 





mester di comprension, 
buena fe y respet 


Tur paisnan rond mundo y nan habitantenan ta bibando 
den un era yen di conflicto y crisisnan. Ta comprendible 
cu no ta existi un solo pais of un solo persona cu no 
conoce problemanan. 

Problemanan semper tabata ta y ta sigui existi, grandi 
of chikito, pa un persona mas cu pa otro persona y pa un 
pais mas cu pa otro pais. 

Segun mi opinion, e problema mayor di tur problema- 
nan ta e GUERRA PETROLERA. Esaki na su turno ta 
trece hunto cu ne inflaccion y esaki na su turno ta oca- 
ciona desempleo, guerra, hamber, miseria, enfermedad 
y tristezanan den hopi hogar di e universo. 

Aki na Aruba nos ta un di e poco paisnan cu te 1 na e mo- 
mentonan aki — y gracias na Todo Poderoso — no co- 
noce problemanan grandi manera otro paisnan. Aunque 
cu nos por a sinti si den e aña cu ta cabando, síntomanan 
di e problemanan mundial cu ta menazando nos Isla 
tambe. 

Pesey awor mas cu nunca, nos mester hasi nos maximo 
esfuerzo pa traha y lucha fuertemente y cu tur medio- 
nan pacifico y legal, pa combati tur dificultadnan cu por 
perhudica nos economia. 

Cu nos, mi kier men esnan mas beneficia y esnan menos 
beneficia, dunadornan di trabao y trahadornan, dirigen- 
tenan politiko, sindical, religioso — y gobiernonan tanto 
local como central. 

Laga nos tur conhuntamente traha na interes general y 
na beneficio di nos comunidad. Asina so nos por yuda 
limita y /of suavisa problema y conflictonan. 

Pa por logra algo positivo, e personanan concerni 
mester tin comprension, buena fe y respet mútuo pa cu 
otro. 

Cu Todo Poderoso drama su bendicion ariba tur 
habitantenan di henter e universo y proteha y salva e 
humanidad di un catastrofe. Pa termina mi ke desea tur 
e comunidad Antillana y muy particularmente e comu- 
nidad di Aruba un feliz navidad y un aña 1975 yen di 
bendicion y prosperidad. | o 

N. ERKAMP, pastor: 
inquietud na 1974, 
confrontacion na 1975 


KIKO MITA OPINA DI ANJA 1974? 


Purbando di expresa en breve mi opinion personal en- 
kwanto anja 1974 mi ké haci uso di e palabra ”Inquie- 
tud”. 

Den curso di e anja cu ta cabando tabata reina un in- 
quietud remarcable i sensible. 

—  Inquietud riba tereno politico: 

disputanan cortante durante e Conferencia Cumbre na 
Aruba i Bonaire tocante e futuro struktura estatal; 

e problema crucial di decentralisacion insular ; 

e problema pendiente i precario entre Aruba i 
Venezuela en conexion cu e ”plateau continental”. 


— Inquietud den ramo di ensenjanza: 
enkwanto uso di Papiamento na skol; ortografia di e idi- 
oma aki, lerarenopleiding. 


— Inquietud den Iglesia: 

acentonan nobo relacioná cu e tarea i doctrina di Iglesia 
a causa confusion den cierto gruponan di cristiannan. 

— Inquietud den sector obreril: 

un cantidad notable di welganan cu tabata un fuente di 
tension i agitacion. 


— Inquietud bao di hubentud: 
e tal jamado "generation gap” a bira mas visible; 


uso di droga dor di hoben i hobencitanan ta cresciendo; 


posibilidad recreativo pa hubentud ta limitá ainda. 


E remarcanan ariba mencioná, cu, asina leu cu mi ta 
mira esey, tin algo di haber cu inquietud por parce ne- 
gativo. Mi'n ké nenga cu tabatin varios punto positivo 
den e anja cu a pasa. Pero segun mi un inquietud tabata 
predominante durante e ultimo diesdos lunanan. 


CON MITA WETA ANJA 1975? 


Un pregunta basta dificil. Mi'n tin ningun don profético. 
Nos situacion insular mescos cu e situacion mundial, ta 
depende di centenares di factornan cu nos no por pro- 
nostica i cu nos no tin den nos mes man. 

Pero na mi parecer anja 1975 lo bira pa nos un periodo 
di "Confrontacion”. 








— Confrontacion enkwanto nos identidad politico me- 
diante eleccion di Conseho Insular na april próximo. 


— Confrontacion cu hubentud. Hobennan lo bira mas 
consciente di nan propio i specifico lugá den nos comu- 
nidad. 


— Confrontacion respecto e situacion di hende muhé cu 
ta malcontento cu nan papel i posibilidadnan tradicio- 
nal. Anja 1975 a ser proclama pa Nacionnan Uní como 
”Anja Internacional di Hende Muhé”. 


— Un confrontacion religioso. Nos no por evita mas e 
pregunta si un pluriformidad religioso ta legitimo i 
posibel sin jega na un polarisacion fatal. 


— Un confrontacion economico. Gobierno lo risca tuma 
medidanan hasta impopular pa combati inflacion i nos 
pueblo lo ta dispuesto na coopera debidamente? 


Den cierto sentido inquietud i confrontacion ta venta- 
joso. Nan ta obliga nos di reflecciona riba nos proble- 
manan urgente i fundamental, i di busca conjuntamente 
solucionnan realistico. 


Mi ké termina mi observacionnan personal cu e deseo 
ferviente cu nos cada un lo tuma bienestar 'general' na 
pecho i caba cu tur individualismo i egoismo den anja 
venidero. Si nos por alcansa esaki inquietud lo disparce, 
confrontacion lo ta favorable i anja nobo lo ta próspero 
pa un i tur. ® 





ORFA, organisacion 
feminina arubano: 





aña internacional di muher: 





muher un personalidad 
y no un obheto 

Aña 1975 a cuminsá. Un aña cu lo ta di gran importancia 
pa hende muher. Naciones Uní a reconocé cu importan- 
cia di hende muher den desaroyo economico, social y 
cultural di un pueblo ta asina grandi, cu den un Asam- 
blea General nan a proclamá aña 1975 como aña Inter- 
nacional di Muher y ta recomendá tur paisnan, miembro 
di apoyá y promové tur programanan, dedicá na y en- 
tamá pa muhernan bao di e lema: 
”IGUALDAD DESAROYO Y PAZ”. 


Si nos bai back den historia nos ta mira cu atraves di 
siglonan nos tabatin hende muher cu den tur ramo y 
riba tur nivel a mustra di ta igual cu un hende homber. 
Muhernan manera Jeanne d'Arc, Florence Nighingale, 

















Marie Curie, sra. Ghandi ta ehempel di curashi y per- 
severancia y nan nomber a queda grabá den historia. 
Sinembargo semper a keda un cierto discriminacion pa 
cu hende muher. Leynan tur tabata y ta wordo trahá di 
tal manera cu hende muher no tin mesun derecho cu 
hende homber. E no ta wordo considerá di ta igual. Den 
varios paisnan e situacion ta asina cu hasta bo por papia 
di esclavitud di hende muher, por ehempel esaki ta e 
caso den varios pais Arabe y Suramericano. 

Tambe aki na Antiyas nos hende muhernan ta hopi bez 
víctima di leynan discriminatorio. Principalmente pa 
muher casá esaki ta trece hopi frustracion den matri- 
monio. Ta di spera cu pronto lo bin un cambio cu ta pone 
un fin na e situacion aki. 

Na tur parti di mundo nos por mira cu muhernan a cu- 
minsá mobilisá nan mes. Nan a cuminsá protestá contra 
tur ley discriminatorio y ta exigí abolicion di e 
desigualdad entre homber y muher. 

Na diferente pais e protestanan y accionnan a trece 
cambionan drastico den ley. Paisnan manera Merca, 
Hulanda, Suecia ta duna ehempel cu den e ultimo aña- 
nan aki e igualdad entre homber y muher a penetrá den 
tur ramo di comunidad. 

Den comercio, den gobierno, den iglesia, den profesion 








y den política muher ta ocupá mesun lugar cu homber. 
Ya no ta existi ningun sorto di "taboe” pa hende muher. 
Profesionnan cu den paisnan subdesaroyá ta completa- 
mente den man di homber, ya na e paisnan mencioná ta 
den man di hende muher of hende homber por igual. 
Salario y privilegionan por igual. 

Na Hulanda otro aña e igualdad di salario lo wordo fihá 
den ley di tal manera cu pa homber y muher ta valido: 
trabao igual, pago igual. Tambe den manifestacionnan 
cultural nos por mira cu den último añanan muher a 
cuminsá haya reconocemento. Den tur museonan di 
fama nos ta mira cu obranan di hende muher ta wordo 
exhibí cu mucho mas frecuencia. 

Den literatura muhernan ta ocupá un puesto cu ta muy 
considerable. Tur esaki ta señal di un movimiento, cu lo 
no conocé un baymento back mas. 

Mubher di futuro ta los su mes di e mito di pasividad, di e 
”taboenan” di pasado, di ser esclava di homber y di ex- 
plotacion di su persona. Muher sí, esclava no. Un perso- 
nalidad y no un obheto. 

Pero pa alcansá esey nos tin di cuminsá cu nos mes y no 
sinta warda te ora cu otro haci esey pa nos. 

Reconocé bo balor y cambia bo actitud pa asina de- 
mostrá cu enberdad homber y muher ta igual. O 





DOKTER 
JANSSEN: 





Kiko mi ta pensa di 1974 y kiko mi ta spera di 1975, esei 
tabata e pregunta di e redaccion. Mi lo asumi numa cu e 
informacion mester ta specialmente riba mi terreno, 
esta esun mediko. Al fin al cabo no ta e intencion pa mi 
skirbi yena henter Amistad. | 
Pero lagami presenta mi mes promer: 

Joseph Janssen, 33 aña di edad, casá, dos yiu di casi seis 
y Cuater aña. Desde dos aña mi ta traha como dokter di 
distrito na Paradera y algun dia pasá nos a celebrá e 
hecho cu nos tin tres aña na Aruba. 

Pa despues di tres aña duna un opinion, ta peligroso, pa 
motibu cu apesar cu bo ta acustumbrando, por lo pronto 
bo no por sinti tur circumstancia y motibu suficiente- 
mente ainda. 

Por lo demas tur pronosticacion ta un asunto yen di 
riesgo. E desaroyo di Aruba no ta para ketu y si tur cos 
bai bon, lo e ta te hasta mas rapido cu den e paisnan 
vecindario, pa motibu cu akinan nan ta traha pe special- 
mente. E desaroyo aki ta ser accompanja door di discu- 
cionnan dilanti televishon y den corant. Si tin un trans- 
curso sano, anto e desaroyo di TUR hende, di nan pen- 
samentonan y conecemento, mester keda parew cu e 
progreso aki. 

Mi lo mencionna algun cos awor, cual segun mi tabata 
remarcable: Tin un interes creciente di hende pa otro. 


Durante ultimo añanan diferente organisacion y funda- 
cion a lanta, kendenan ta traha pa cierto gruponan den 
nos comunidad: e ayudo pa nos ciegonan, cuido pa mu- 
chanan mentalmente retardá, centronan di bario pa nos 
hubentud, centronan pa ayudo na nos alcoholistanan. 
Mas alew tin un comienso di un cuido pa nos anciano- 
nan. | 

Laga nos spera cu e cuido aki na 1975 ser amplia y in- 
tensiva y cu specialmente pa nos ancianonan por haya 
un solucion definitivo: mi ta pensa aki nan na e Hospital 


interes creciente di hende pa otro 


di San Pedro, cual edificio lo bira bashi y lo ta masha 
adecuado ora cu e hospital nobo cerca di e hotelnan 
keda cla. 

Tin un interes creciente di hende pa nan mes salud. 
Hende ta trata di haya sabi mas di esaki y nan ta bira 
dia pa dia mas convenci di nan mes responsabilidad pa 
cu nan salud. Mi ta kere tambe cu tin un rehabilitacion 
di e confianza den e dokternan di Aruba y cu tin relati- 
vamente menos hende ta bai ”afor”. 

Na 1975: mas informacion riba salud. 

Famia Planea ta hayando mas popularidad: te hasta bo 


por bisa cu tur hende a tende di dje. Sinembargo mes- 


ter elimina ainda algun idea erroneo cu tin tokante pil- 
dora y spiraal, como si fuera esakinan lo causa yiunan 
mancaron of cancer. Naturalmente esaki no ta ver- 
dad! Normalmente aborto mester por bira menos 
door di un reglamento eficiente di natividad esaki si- 
nembargo ta partialmente posibel. Contra di un aborto 
bon-efectuá, ami personalmente no tin nada contra. Na- 
turalmente sí mi ta contra e aborto cu ta socede hopi 
ainda y cu ta medikamente irresponsabel y cu ami ta 
cualifika como aborto ”criminal”. 

Laga nos spera pa 1975, cu hende lo stop cu e metodo 
peligroso aki y cu un bon reglamento di natividad men- 
gua e necesidad cu tin pa aborto en general. 

Tin un consciencia di hende muher, cu claramente ta 
creciendo, maske cu falta hopi mehoracion ainda. Esaki 
ta manifesta su mes den mas actividadnan di hende mu- 
her pafor di nan famia, mas participacion na e bida so- 
cial. Awendia e hende muher mag discuti hunto: y te 
hasta mag papia riba politika. Mi tin e impresion cu tin 
mas divorcio, y esei, con tristo cu esaki riba su mes ta, 
tin di haci cu e hecho cu a muher ta bira mas 
consciente. 

Mester ta posibel pa den futuro Eilandsraad consisti di 
por lo menos mitar hende muher. 

E aña cu a pasa tabata tin un atraso ekonomiko, cu na- 
` turalmente ta afecta esnan mas pober bao di nos mas 
hopi. Desempleo indudablemente lo subi, manera ta e 
caso tur caminda di mundo. 








Podiser esaki ta un estimulo pa initiativa propio perso- 
nal pa haci algo den sector di horticultura, cria y indus- 
tria chikito. Durante e aña cu a pasa horticultura di de- 
sierto a ser, desaroya mas alew aki y a ser prepara pa 
worde usa mas ampliamente na Aruba. Cu informacion 
bon y amplio tur hende mester por haci algu na agricul- 

tura, durante henter aña, door di cual nan posishon 
ekonomiko tambe lo drecha. Al fin al cabo, TUR pro- 
dukto, cu nos mes traha (te hasta si e ta un tikimas caro 
cu esun importá), ta reemplaza importacion y ta aumen- 
ta nos independencia. 

Recapitulando: tin un tendencia mas visto na mas con- 
siencia, mas autonomia y esei ta necesario como prepa- 
racion pa un futuro mas independiente (loke ta igual na 
aparte) posibel. e 9000] Sara ES | © 


APOYA BO YUI PA HASI DEPORTE, HIBANDO 
ASINA NOMBER DI NOS ISLA PADILANTI 





SRA. DRA. MIRIAM R. KELLY- BUCKLEY, 


goridlopgja; 





henter poblacion mester contribui pa 


enfrenta independencia 





Fin di 1974 ta yegando. 

Bon Pascu pa tur hende y un bon 1975 pa henter Aruba. 
Cu e aña 1975 nos lo yega un aña mes cerca di indepen- 
dencia di Antiyas. 

Den parlamento Hulandes a wordu menciona hasta e 
aña 1978 pa logra esaki. E preparacion pa independen- 
cia no ta algo di e gobierno central o insular solamente. 
Al contrario henter e poblacion mester contribui pa ora 
e dia yega nos por enfrenta esaki yen di confianza y 
seguridad. 

Esaki kier meen ku e hubentud y e hendenan di edad 
avanzá tambe por duna ideanan util pa logra un porve- 
nir y progreso cu ta mas sigur cu lo que tin awor. 


RESPONSABILIDAD 


Tambe door di mustra interes den e problemanan di 
Aruba y consequencianan di independencia y yuda bus- 
ca solucion pa e problemanan. Esaki ta pa elvita cu un 
grupo chiquito só ta dicidi riba nos futuro sin cu nos sa 
exactamente kiko ta pasando y kiko e consequencianan 
di e decisionan cu nos lo tin di tuma. Pa logra indepen- 
dencia | nos mester tini suficiente responsabilidad pa en- 
frentele. 

Mirando e industria turistica cu ta e industria cu ta em- 
plea mas hende cu por ejemplo Lago, nos mester cu- 
minza puntra nos mes si no ta bira tempo pa haci un 
evaluacion |di e situacion hasta awor. 

Principalmente si nos mira e concurencia cu tin for di 
otro islanan den Caribe y otro paisnan, tambe e medi- 

danan tumá door di Gobierno di Estados Unidos: Pa e 
americanonan pasa nan vakantie na nan mes lugar pa 
asina e placa keda na Merca mes. 

Si nos kier keda un isla atrayente y exclusivo pa turista 
esaki ta nifica cu awor nos mester puntra nos mes con 
nos por logra mantene y aumenta nos exclusividad y 
atraccion pa turista sin descuida nos pueblo. Pesei ta 
importante kiko e poblacion su opinion ta. Por ejemplo 
e construccion di hotelnan. 


LAMENTA 


A sali den korant cu e hubentud ta lamenta cu door di 
construccion di mas hotel nan a perde nan lugar pa re- 
creacion y pa kampa. Esaki ta importante pa tene 
cuenta cunele. Pasobra si sigui construi hotel numa y 
mas hende den e komunidad ta keda mal contento cu 
esaki, aunque e hotel ta ofrece empleo na mas hende, 
nan por demostra un actitud menos positivo y cariñoso 
pa cu e turistanan cu ta bishita nos isla y esaki por in- 
fluencia e turistanan den nan decision di bin beck si o 
no. 

Pasobra si e simpatia di nos pueblo ta e in” 
grandi pa atrae turista nos mester tene cuidao pa nos 
pueblo no bira antipatico. 

Pesei mi ta haya cu si nos kier desaroya e industria 
turistica harmoniosamente nos mester crea posibili- 


dades entre otro di recreacion pa e poblacion tambe, pa 


nos no haya envidia of rabia riba e turistanan aunque pa 
nan no tin di e hopi divertishon ey aki. 





ORGULLO 
Mi ta kere cu un industria artesanal unda nos mes hen- 


denan cu hopi talento por haci producto di man original 


di Aruba ta yuda aumenta e posibilidad di empleo y a la 
vez ta contribui na e industria turistica ya cu e ora ey 
nos por bende souvenir trahá na Aruba mes. 

Pesei ta necesario pa artesania Arubiano mester haya 
apoyo y aprecio di henter nos comunidad. 

Tambe mi ta spera cu den 1975 bin mas orgullo y stima- 
cion pa e cosnan tipico di Aruba, principalmente si nan 
tin valor historico y cultural. 

No manera e malhechornan sa haci door di dristibi e 
cuevanan cu e signonan di indian y otro lugar historico 
yatractivo di nos isla. Unda nos identidad ta keda si ni 
siquiera nos no ta aprecia loque ta di nos mes!!! 

En cuanto e prijsnan halto entre otro comestibles nos 
por bisa cu e compradornan entre otro, e amanan di cas, 
ta yuda dirigi e prijs di mercado. 


PRODUCTONAN BARATA 


Si nos como cumprado no ta preocupa cuanto costa un 
articulo basta e ta di tal marca anto automaticamente e 
prijsnan ta keda subi. Pero si nos compara prijs y 
escoge e productonan mas barata cu ta di mes un kali- 
dad y mes bon y laga esnan cara para, aunque e ta costa 
un par di cent mas, anto e ora e comerciante lo mester 
busca e producto mas barata of baha prijs di esnan caro 
di mas. 

Tanten cu nos keda cu e sistema aki cu ningun hende no 
ta preocupa pa e prijs y ta keda keha: e comerciantenan 
lo sigui subi e prijsnan. Pasobra esei ta pa nan pro- 
vecho. 

Tambe tin comerciante cu una bez bo cumpra bo apa- 
rato electrico y bo ta cla di paguele nan no ta duna ser- 
vicio adequado, si e aparato tin fajo. 


CONSUMENTENBOND 


Pesei mi ta spera cu pa 1975 nos por logra loque ta wor- 
du yama un "consumentenbond” pa por informa e pue- 
blo tocante diferencia den prijs, derecho riba un bon 
servicio una vez bo cumpra un aparato. 

Un ”consumentenbond” no ta un bond di trahadornan. 
Pero e ta informa y conseha consumidor y cumprador di 
productonan tocante servicio, kalidad etc. 

Aki na Aruba tin hopi hende ta kere cu e comestible 
mester ta di un marca renombrá y majoria vez cara, pa 
ta bon. Door di diferente consumentenbond internacio- 
nal ta wordu investigá e kalidad di mes un producto cu 
diferente prijs y cu e informaciones aki e consumidor y 
comprador por wordu convenci cu si e producto ta mas 
barata e tambe por ta bon. 

Un consumentenbond bao di direccion di un hende capa- 
cita y cu conocemento por yuda combati prijs haltonan 


- door di haci e hendenan mas conciente di e diferente 


prijsnan. 

CONTROL | 

Mi ta spera cu na 1975 por wordu cuminza cu un control 
riba e prijs di materialnan di construcion. E prijsnan aki 


ta subi asina liher y hopi, cu ta kasi imposibel traha bo 


mes cas manera e tradicion tawata: aki, of bo mester 
hinca bo mes den debenan pa por lo menos 10 pa 15 aña, 


prome cu bo por cla di paguele y mirando e escasez di 
cas y e huur halto di casnan mi ta kere cu mester cu- 
minsa pone atencion na e desarollo di prijs den e RBAGOR | 
diconstruccion. | | 
Tambe pa 1975 mi ta spera- un ehor. comprension 
entre e mayornan y nan yuinan door di mustra interes 
den nan actividadnan y stimula e yuinan pa sigui 
adilanti pa provecho di Aruba. 

Y no manera awor sa pasa cu yuinan ta wardu a 
paña caro y cuminda sin cu e hovenan ku por traha ta of 
kier traha si tin trabow pa nan. Asina nan no ta wori pa 


- bai adilanti, pasobra nan kier bida facil y sin molester of 


kibramento di cabez, mientras cu e mayornan tin di 
traha duro. 


REVIVA FOLKLORE 


Pa 1975 mi ta spera cu nos instituto folklorico por 
reviva atrobe. Si plantamento y piscamento ta wordu 
propaganda, tambe lo ta util pa wak con esakinan 
tawata wordu haci prome nan aja, pasobra nos por siña 
di e conocemento ey. 

Tambe e fiesta di "drentamento di maishi”, manera ta- 
wata worde teni prome lo haci plantamento bastante in- 
teresante, ademas cu nos ta haya cuminda di nos mes 
tera. Tambe e hubentud por yuda cu plantamento den 
nan hora liber of den vakantie. 

En cuanto e problema di droga mi ta spera cu door e 
siman di informacion di sociedad di Mental Health to- 
cante e abuso di droga esaki por wordu elimina mas 
hopi posibel ya cu door di usamento di droga e vendedor 
ta bira rico mientras abo como usador "ta cana cu rabo 
sink bai fondo” manera nos bieuwnan ta bisa. 

Tambe mi ta spera cu bini mas comprension y ayudo pa 
e hendenan bieuw, ciego, invalido etc. den nos comuni- 
dad. 

Y pa e hendenan cu ta gusta nan trago sin control mi 
kier recorda cu ”Alcohol no ta pica lenga si ta pica higra 


y ta perjudica hopi den nos comunidad. x 


_ Pa un camisa uniko 
y na moda bo adres ta; 
BOUTIQUE CARNABY 


| Tambe tin carson 
UNISEX y Jeans 
 WALLYS Le 


BOUTIQUE CARNABY: | 
+ situá patras di o | 
Mansur; Trading 000 

OSCAR S. 
HENRIQUEZ, 


comerciante: 


1975, 


sacrificionnan 
mester bini di tur banda 





Cu mucho gusto mi ta accepta e invitacion di redaccion 
di AMISTAD pa duna un contribucion na e revista aki 
na ocasion di cambiamento de aña. 

Naturalmente inflacion ta e factor cu mas a afecta 1 nos 
economia durante e aña cu ta cabando. Consecuente- 
mente costo di bida a subi di un manera excepcional- 
mente halto. Mientras cu na aña 1972 costo di bida a 
subi na Aruba cu 3,5% , na aña 1973 e aumento tabata 
13% y pa aña 1974 e ta worde calcula na 22% . 
Consecuencianan di esaki a worde sinti pa un y tur, es 
decir pa empleadonan y empleadornan. Como mi a 


worde pidi pa duna un comentario como ”comerciante” 


lo mi concentra den e articulo aki solamente riba e sec- 
tor comercial di nos comunidad, aunque mi ta realisami 
cu esunnan cu mas a sinti e inflacion ta e trahadornan y 
particularmente esunnan cu sueldo mas abao. 

Pero comercio tambe ta pasando un temporada masha 
dificil. Ya ta 3 aña cu Gobierno a impone un ”margin 
stop” pa tur articulo y un ”prijsstop” pa cierto articulo 
cu ta worde considera esunnan di primera necesidad. 


Consecuentemente comerciantenan no por a adapta nan 
prijs ora gastonan local a subi, no obstante e hecho cu di 
e inflacion local di 22% mas o menos 15% ta inflacion 
importa fei exterior. 

Sin embargo mayoria di e empresanan local, sea cu nan 
tin un C.A.O. of no, ta aumenta sueldonan periodica- 
mente pa compensa pa e aumento di costo di bida. 
Empleadornan anto durante ultimo anjanan a absorba 
un gran parti di e inflacion sin posibilidad di compensa 


esaki. Ora cu inflacion yega na e nivel di 22% e aumento 


di costo pa hopi empresa ta bira insoportabel. 

E hecho cu Gobierno bao e circumstancianan economico 
actual ta ehecuta un ”prijsbeleid” ta comprendibel, 
pero e medidanan aki sin ehecuta tambe un ”loonbeleid” 
ta haci cu e inflacion local no ta worde combati eficiente- 
mente. 

E situacion ta masha dificil, pa Gobierno tambe, si nos 
realisa nos cu e inflacion local ta mas bien causa den ex- 
terior. Esei ke meen cu nos mes por combatiele parcial- 
mente so. Pesei mas y mas ta reina e conviccion den 
mundo liber, cu inflacion actual no por worde combati 
riba un base nacional, via un ”price and wage control”, 


` pero solamente door di esfuerzonan internacional, entre 


e paisnan industrialisa y e paisnan den desarrollo. 

E inflacion cu nos ta pasando aden no solamente a crea 
dificultadnan grandi pa nos ciudadanonan individual- 
mente, y pa e empresanan comercial y industrial, pero 
tambe pa e economia nacional di nos pais. 

Pa un pais manera di nos, cu ta depende completamente 
riba importacion, e inflacion ta causa cu e ”Balansa di 
Pago” di nos nacion ta corre peliger. Consecuentemente 
e florin Antiliano tambe por corre peliger si cierto 
medidanan no worde tuma na tempo. 

Nos ta compronde cu algun di e medidanan aki te hasta 
por pone costo di bida subi mas ainda. Sin embargo nan 


pasz 





CLARENCE D. 
RICHARDSON, 


presidente F.T.A.: 


conhuntamente 


mester traha prog 


E puntonan principal cu tabata tin riba tereno o dikal 
e aña cu a pasa ta, cu tabatin un unidad mas fuerte spe- 
cialmente den e sektor hotelero caminda e hendenan a 
cuminsa cambia di representacion. 

Un di e problemanan grandi cu nos a habri aña 1974 
cune tabata e welga di dies tres dia na Savage cual wel- 
ga a worde causá pa motibu cu contratonan colectivo a 
worde firmá door di un syndikato promer cu tabata tin 
trahador. Cual ta uħ cos cu ta completamente contra 
henter e idea di syndikalismo. 

E di dos punto grandi cu tabatin ariba e tereno sindikal 
tabata e welga-grandi na april na hotelnan, cual welga 
tabata completamente innecesario si tabata tin e ley di 
reconocemento. 





COMPLETAMENTE 


Na e welga aki nos por mira caminda cu Gobierno Cen- 
tral a faya completamente. No tabatin ningun sorto di 

comunicacion entre e mediador di Gobierno cu tabata 
trata e asunto aki y ministro. 

Y despues nos por a mira cu cada un tabata sconde tras 
di otro. En vez cu Gobierno Central mirando e error aki 
a bula aden y a trece un solucion, despues di hopi dia, e 
ora ei segun nos nan a bai hunga politika cune. Aki ta- 
bata atrobe problema riba reconocemento. 

Nos ta kere cu a bira tempo cu den e cuenta di media- 
cion mester bini un cambio drastico. Nos ta bisa dras- 
tico pasobra na e manera cu e confliktonan ta bai, sindi- 
kalismo no por keda solamente riba un base amateuris- 
tico mas pero mester bira algu cu ta worde accepta den 
comunidad. Nos ta kere cu Gobierno mester tuma esaki 
na cuenta y pone un mediador of un cuerpo di media- 
dornan full time. Hendenan capacitá cu por studia y bai 
henteramente den politika syndikalista y tambe pone 
nan mes completamente na altura di e caonan y leynan 
laboral existente. 


TRISTO 


Un otro asunto di suma importancia tabata e welga di 
waf. Locual si nos a haya hopi tristo di e asunto di waf, 
ta cu nos ta kere cu mayoria di e trahadornan trahando 
na waf cu ta gana nan pan trahando duro, a worde ma- 
lusá door di no informa nan debidamente riba henter e 
asunto. 

E di dos punto cual ta masha tristo na waf, ta caminda 
cu nos por a mira cu Gobierno Central cualnan den caso- 





lo mester worde tuma di lo mas pronto posibel pa asina 
evita cu nos reservanan di divisa y di oro, caba na nada. 
Economia di Aruba durante aña 1974 a worde afecta 
door di diferente welga, algun biaha sin cu tabatin con- 
flicto cu empleador. E welganan aki sin duda a afecta e 
welgistanan mes financieramente y tambe nos econo- 
mia nacional. 

Ta di spera cu trahadornan y dunadornan di trabao den 
futuro por logra soluciona problemanan na un manera 
cu ta crea mas paz laboral na Aruba. Nos mester evita 
pa Aruba haya un reputacion cu ta spanta inversionis- 
tanan. Pasobra sin inversion no por crea trabao. 
Acontecimiento positivo durante aña 1974 tabata fina- 
lizacion di e construccion di Hotel Tamarijn, Holiday 
Inn Il y Americana-Aruba Hotel-Casino. E inversion- 
nan aki ta haci posibel pa Aruba lo por atende mas tu- 
rista den futuro, locual ta crea mas trabao den nos co- 
munidad y mas entrada pa e Balansa di Pago di nos eco- 
nomia nacional. 

Pesei e industria turistico ta masha importante pa nos 
isla, pero tambe e ta masha delicado. Aruba tin te awor 
un bon nomber den exterior. Laga nos tur hunto coope- 
ra pa tene e nomber di Aruba halto como un di e islanan 
mas atractivo den Caribe pa turista. 

Ta lastima cu durante aña 1974 no a logra pa cuminsa cu 
perforacionnan den fondo di lama na costa di Aruba ex- 
plorando pa petroleo. Na mi opinion tal exploracion ta 
exigi maximo prioridad siendo cu e por resulta e salba- 
cion di nos economia. 

Ta di spera cu e aña benidero e instancianan envolvi lo 
concentra ariba e proyecto aki y cu muy pronto nos por 
mira cuminsamento di e perforacionnan explorativo. 

Ta masha importante pa e financiamiento di e explora- 
cion worde basa ariba un politica cu lo permiti un posi- 
bel explotacion ariba un base cu mas lo beneficia nos 


pueblo den su totalidad. 

E futuro politica di Antillas, particularmente despues di 
Independencia, y e futuro constelacion interno di An- 
tillas, y di Aruba en particular, ta representa aspecto- 
nan di masha importancia pa comercio, cu te ainda no a 
worde concretisa claramente. 


Politica inversionista locual ta hunga un rol esencial den 


economia di un nacion, ta requeri cierto seguridad riba 
termino largo. Pa evita un slowdown den e crecemen- 
te necesario di nos economia, mester bin pronto mas 
claridad y seguridad den e asuntonan estatal aki. 

E Forum organisa pa Gobierno Central na luna di no- 
vember 1974 tabata masha util pasobra ela yuda pa in- 
forma tur sectornan den nos comunidad di e problema- 
nan economico cu ta existi, y e medidanan cu ta worde 
considera. Na januari 1975 lo tin un Forum atrobe 
locual lo ta basa mas bien ariba e peliger pa e Balansa di 
Pago, en bes di concentra ariba inflacion so. Ta di spera 
cu un y tur lo realisa e seriedad di e situacion actual. 

Un ”struisvogelpolitiek” den e tempo aki por tin conse- 
cuencianan desastroso. Ni Gobierno su so, ni comercio 
su so, ni sindicatonan so, por salba nos economia, pero 
blo si un y tur enfrenta e situacion conjuntamente y 
realisa nan mes cu sacrificionan mester bini di tur 
banda. | 

Conociendo e pueblo di Aruba hopi bon, mi sa cu nos ta 
un pueblo responsabel y cu tin un stimacion grandi pa 
nos isla. Pesei mi tin tur confianza cu na aña 1975 nos 
pueblo lo actua na un manera positivo. 

Bao guia di dirigentenan responsabel den nos comuni- 
dad y cu cooperacion di un y tur, sin duda nos por en- 
frenta y finalmente conquista e dificultadnan cu ta 
pinta na horizon. 

Ta mi deseo cu Dios lo bendiciona nos pueblo den su es- 
fuerzonan sincero y positivo durante aña 1975. 


A EAN NA NN NE ANN NN 


nan manera di FTA ta corre pone afkoelingsperiode y 
purba pone tur sorto di presion riba FTA ora e bai den 
accion, den e caso di UPA ningun medida a worde tumá 
pa Gobierno. 

Ta solamente tabatin vacilamento, causando cu henter 


-e pueblo mester a sufri pa algo cu ta stipulá den un sta- 


tuto. Y nos ta contento pa mira con e juez den su 
sentencia a referi tur hende back na e statuto cu a 
worde aprobá door di e mesun Gobierno Central cual 
tabata purbando pa pone otro medidanan fuera di locual 
ta stipula den statuto. 


INFLASHON 


Un otro punto cu a tene mayoria di e trahadornan y 
pueblo en general hopi preocupa tabata e grito di in- 
flashon, cu hasta por yamé e cancer. Cu esaki nos ta 
bolbe mira cu Gobierno a warda mucho te cu e cos a bira 
asina grandi, y despues nan kier tuma medida drastico 
cual ta asina drastico cu ni di parti di e pueblo trahador 
ni di parti di e empleadornan e por ta acceptabele. 
Locual si nos ta mira y locual syndikatonan a aboga for 
di cuminsamento ta pa zet op un systema di inkoopcen- 
trale caminda Gobierno mes via e produktonan mas 
necesario por, no solamente importa nan conhuntamen- 
te haciendo e mas barata, pero hasta por bai mas alew 
cu ora e bai for di man cu nan, por hasta subsidia e cos- 
nan aki pa asina tene prijsnan di cierto articulonan 
abao. 


ELECCION 


Locual nos ta spera tambe ta cu di e partidonan cu ta 
sinta den Gobierno Central cu e aña cu ta bini, nan no 
bolbe, manera anteriormente, bai ganja pueblo cuenta 
di vota pa nos pa eilandsraad pa asina nos por traha 
sierto leynan pa trahador. Nos kier spierta tur trahador 
cu eleccion di otro aña. ta eleccion pa eilandsraad y ei- 
land ta prepara masha poco leynan laboral. Si e parti- 
donan di Gobierno Central kier demostra verdadera- 
mente cu nan ta na fabor di e pueblo trahador anto e ora 
nan por ehecuta tur e leynan cu ta den latjie na fabor di 
e trahadornan, PROMER cu eleccion na april y no pri- 
minti pa haci esei despues. 

Na aña 1975 conhuntamente, cu esaki mi kier meen tur 
sektornan trahadornan, empleadornan y gobierno, nos 
mester bai sinta y mira riba cua puntonan nos por topa 
otro y traha un programa na bienestar di henter e 
comunidad. 

Te ainda Gobierno ta cohe su rumbo, syndikatonan ta 
cohe nan rumbo y empresanan ta cohe un otro rumbo y 
ningun di e programacionnan di e tres podernan aki ta 
topa otro. 

Nos ta kere cu pa 1975 cos lo por drecha hopi mas, si 
scucha nos y tene cuenta cu nos. En cuanto e problema 
di inflashon nos ta kere cu mester bini un comprende- 
mente mutuo y no di parti di Gobierno purba forza un 
cos ariba e otro gruponan, pasobra esakilo NO yuda. Al 
contrario esaki lo trece friccion. 

MAXIMO CROES, presidente P.P:A.: 





Mi ta desea di expresa mi gran aprecio pa e hecho cu 
redaccion di Amistad” a invita mi pa expone mi punto 
di vista en cuanto futuro awor cu nos ta na principio di 


un aña nobo. 


Hopi di nos ta haci nos mes hopi ilusion den e tempo aki. 
Cada vez, na e tempo di aña aki, nos ta haci tur sorto di 
bon próposito, y ta traha plannan cu, segun nos, lo trece 
mayor probecho pa nos familia, nos comunidad y nos 
mes. Esey ta saludable y bon. 

Pero nunca nos no mester perde for di vista cu onirada 
den un aña nobo, en efecto, ta continuacion di un lucha 
sumamente interesante, esta e lucha di bida. Nos mes- 
ter ta bastante realista pa duna nos mes cuenta cu, 
mientras e anja nobo ta ofrece un periodo nobo pa logra 
nos ambicionnan, esey nunca por socede sin lucha 
fuerte y determiná. 

Den mi posicion como politico mi tabatin satisfaccion 
di contribui na un aña sumamente favorable pa Aruba 
den e sentido material. Tabatin hopi problema, pero en 
todo caso prosperidad a prevalece. E dificultadnan cu 
nos a enfrenta na Aruba tabata chikito en comparacion 
cu loke otro partinan di mundo mester a soporta. Mi no 


ta bai comenta ariba tur loke a socede y tur loke a wor- 


de lográ durante 1974. Esey lo ta un repeticion sin nodi 
y mayoría di e pueblo ya ta na haltura di esey. 

Sí ta mi deseo pa tira un vista den futuro. E aña cu nos a 
caba di drenta lo ta uno sumamente dificil, unda deci- 
sionnan dificil mester worde tumá. E decisionnan ki lo 
mester worde tumá door di gobernantenan, pero tambe 
door di cada ciudadano. E decisionnan di e gobernante- 
nan lo ta primeramente con combati e exorbitante in- 
flacion, subimento di prijs, cu ta tumando lugar y pone 
nos isla, y Antillas den un posicion economicamente 
sano. E ciudadano, por cierto, lo mester tuma e decision 
pa comprende y acepta pakiko cierto medidanan ta 
worde tumá. 

Tambe, durante 1975, e ciudadano lo tin e oportunidad 
atrobe pa haci uso di un derecho, cual el ta eherce 


J. E P CABENDA 

tel, 1539 EA 









FOR THE BEST IN 
SPORT ARTICLES 





18 





lis fuerte y determiná pa logra 
ambicionnan na 1975 








tempo tempo. Esey ta e derecho di vota. E aña aki 
pueblo lo vota pa su gobierno insular, esun cu lo guia 
destino di e isla durante e próximo cuatro aña. 

Tin un proverbio bieuw cu ta bisa cu un pueblo demo- 
cratico ta haya e gobierno cu el merece. Mi no ta kere cu 
ta keda na mi pa duna splicacion mas leuw tocante e 
nificacion profundo di e proverbio aki. E palabranan ta 
papia pa nan mes. 

Como presidente di Partido Patriotico Arubano mi por 
duna pueblo Arubano e aseguranza cu e partido aki, 
tambe durante 1975 mescos cu durante un cuarto siglo, 
lo sigui haci su esfuerzo pa duna guia den momentonan 
dificil y pa promove prosperidad di e isla y felicidad di e 
pueblo. 

E partido aki a tuma responsabilidad, tanto den gobier- 
no central como den gobierno insular, na cuna di nos 
autonomía, ora e responsabilidad pa percura pa nos a 
worde lanzá den nos mes scochi. E partido aki ta or- 
guyoso di loke, en cooperacion cu e pueblo di Aruba, por 
a worde akanza. Un industria di turismo floreciente cu 
rápidamente a ocupa segunda posicion economico, des- 
pues di azeta, seguramente lo sigui florece. Awor nos a 
yega na e punto cu nos no mester tin temor mas pa e in- 
dustria delicado aki fracasa. Pero semper nos lo mester 
keda vigilante. 

Den e aña aki varios projecto mas, di índolo industrial 
awor, lo worde introducí aki na Aruba. Despues di 
azeta, turismo, esakinan lo trece mas diversidad y fir- 
meza pa nos economía. 

Mi ta segur cu e projectonan aki, mescos cu e docena di 
e otronan cual Partido Patriotico Arubano a yuda patro- 
nisa, lo ta na interes duradero di Aruba. Mi ta segur 
tambe cu mientras nos ta sigui logra fortifica nos econo- 
mía y haya oportunidad di trabao pa nos pueblo, nos lo 
vence tur otro dificultadnan cu por presenta nan mes. 


Un felis aña 1975 ta intimo deseo di Partido Patriotico 
Arubano y di mi mes. 


"PANADERIA DEL PUEBLO” 


»Pan” ta un substancia indespensabel pa un bon 
kresemento di un kurpa. Pero e no mester ta sim- 
plemente un pan, pero un pan ku vitamina, sabroso 
i higieniko. I riba tur esakinan ”PANADERIA DEL 


PUEBLO” ta number 1 den ds pesgi come 
bon i sabroso, bestel pan di 


. "PANADERIA DEL PUEBLO” 


y Tel. 1915 - Gujabastraat 4 - Dakota 








PARTIDO PATRIOTICO 
ARUBANO A 





=: ta desea henter 


: pueblo di Aruba un 5 
FELIZ y PROSPERO AÑA 1975 


Durante e aña aki pueblo lo mester bolbe 
escoge un gobierno insular pa maneha su 
asuntonan durante proximo cuatro aña. 


PARTIDO PATRIOTICO ARUBANO, cu 
e mes un diligencia cu el a sirbi pueblo 
durante un cuarto siglo, ta bolbe pone su 
mes na disposicion di e pueblo aki. 


Nos ta gradici henter pueblo pa su con- 
fianza den pasado y nos ta trankilo den e 
saber cu nos a proba di ta merecedor die 
confianza aki. 


NOS TA CONTA CU PUEBLO DI ARUBA 
E BIAHA AKI ATROBE 





Durante temporada cu aña 1974 tabata preparando pa 
bai pertenece na historia, mientras nos tur — apesar di 
prognosticacionnan cu mayoria parti a carece di opti- 
mismo — tabata ansioso pa saluda 1975, via practica- 
mente tur medionan di comunicacion, diferente persona 
a tira un bista riba e aña saliente y alavez a expresa nan 
opinion pa cu e aña cu nos a drenta. 

Como diputado di e Colegio Ehecutivo di Aruba ta un 
placer pa coopera di mes un forma cu redaccion y lec- 
tornan di Revista AMISTAD, coriendo riesgo sinem- 
bargo di ripiti locual otronan a bisa caba. 

Na 1974 CRISIS di ENERGIA a domina situacion mun- 
dial, relacionnan internacional y Aruba tampoco a scapa 
di efectonan desagradable pa nos economia: prijsnan a 
subi cu regularidad y aña 1975 a anuncia su mes como 
aña di inflacion y medidanan impopular pa por com- 
batié. 

Den ramo industrial gobierno a logra obtene for di 
ACT/ACC terenonan valioso bek, envista di posible esta- 
blecimiento di companianan nobo na Aruba. Hopi taba- 
ta e intentonan pa desacredita e transaccion aki, pero 
promer cu aña termina nos por a anuncia cu compania 
Dupont lo establece na Aruba, haciendo uso di dicho te- 
renonan y treciendo oportunidad di trabou. 
Preparacionnan pa un fabrica di cement a sigui nan cur- 
so y conversacionnan satisfactorio a ser hiba cu General 
Electric (fabricacion di bateria) y un compania cu kier 
fabrica tubonan di plastic na Aruba. Lago a marca paso 
cu e segundo seaberth. Aruminco a hanja permiso pa in- 
vestigacion seismografico, pero e derecho exclusivo pa 
explotacion no a ser concedé. Otro compania si a logra 
esaki pa Saba-bank; aparentemente tin midimento cu 
dos midí. 

Den sector social tabatin hopi actividad: cas pa anciano- 
nan y estadia pa muchanan mentalmente retarda a bini 
cla; e skol ta bou construccion. Buurtcentrum Dakota a 
entrega su projecto y gobierno a bai di acuerdo cu un 
Casa Cuna nobo. 

Awe nos por conta tambe cu diferente centro di recrea- 
cion pa alcoholistanan, mientras preparacion ta tuman- 
do lugar pa un cas pa mucha hombernan descuidá y un 
centro psichiatrico. Na agosto venidero nos ta spera cu 
hospital nobo lo ta funcioná. 

Mientras un centro di Salubridad pa San Nicolas ta den 
preparacion, Gobierno a tuma promer pasonan concreto 
encuanto saneamento y renobacion di Village. 

250 famia ta gosando di un mihor habitacion awor cu 
casnan di pueblo a ser entrega y reparti. Es aña aki tur 
- nos esfuerzo lo ser dedica pa ricibi aprobashon pa 500 
cas di pueblo mas. 

GUILLERMO TRINIDAD, diputado: 





pueblo lo sa di compara 
palabra y hecho 


Projecto di piscina na San Nicolas a ser entrega na Go- 
bierno pa aprobashon. 

Mientras Gobierno, conhuntamente cu C.C.A., kier bai 
trata pa jega na un ”cultureel meerjarenplan” awor cu 
expancion di Kas di Cultura ta cla, a surgi e probabili- 
dad cu Fort Zoutman su toren mester ser tumbá. 

E aña aki nos ta spera di logra aprobashon definitivo pa 
e biblioteca nobo. 

Nos industria di Turismo ta continua den desarollo 
sano: Tamarijn (50 kamber) a habri caba. Durante 1975 
lo sigui: Americana (200 kamber), Expancion di Holiday 
Inn (200 kamber) y Tamarijn lo sigui construi pa un 
total di 150 kamber. 

Entretanto diferente plan pa hotel ta na preparacion 
e.o. Melia. Na 1974 pa promer bez nos a surpasá un total 
di 100.000 bishitante. 

Na 1975 nos ta spera di duna comienso na desarollo di 
Eagle Beach. 

Ta imposibel pa mi termina sin dedica algun palabra na 
Enseñanza. Na aña 1974 a principia educacion na mu- 
chanan cu tin problema cu oido (slechthorende kleu- 
ters). Tambe nos a inicia cu un ”dagopleiding praktijk- 
diploma boekhouden” (30 alumnos) cu posibilidad pa 
sigui despues cu M.B.A. Nos por considera esaki un 
preparacion cu mester resulta luego den Middelbaar 
Administratief Onderwijs (M.A.O.). 

Pa skolnan tecnico nos a logra produci 23 maestros an- 
tilliano. Ta parce cu skolnan tecnico lo bira e promer 
ramo di enseñanza caminda pronto lo tin completo antil- 
lianisacion. 

Dos Avond-Mavo a logra subsidio: un gran judanza pa 
esnan cu antes no tabatin e posibilidad pa obtene nan 
diploma. Cursonan preparatorio pa waiters y barten- 
ders a ricibi caba suficiente publicidad. 

Planificacion ta sigui pa skolnan y localidadnan nobo cu 
ta necesario. | 

Aña 1975 manera nos a comenta caba lo bira, economi- 
camente mira, un aña dificil. Ansioso nos ta sperando 
medidanan cu Gobierno Central lo bai introduci pa 
frena e monstruo cu jama inflacion. 

Aña 1975 lo ta tambe aña di eleccion pa Eilandsraad. 
Nos ta enfrenta eleccion cu plena confiansa den inteli- 
gencia di nos pueblo cu sigur lo sa di compara palabra y 
hecho; cu lo sa di huzga y eligi representantenan pa 
guia pueblo, hibé na un futuro sin aventura. 
Representantenan dispuesto pa tene Aruba den e 


... rumbo comparativamente bon cu nos ta den y capas pa 
-'traha duro trece mehoracion. 


Hopi forza, suerte, salud y felicidad daraa. 197 5. 








EFRAIM DE KORT, 
ministro di finanzas: 





1975 lo ta dificil, 
pero alivio na fin di aña 





Mi ta mira e aña cu a pasa aki como un aña basta dificil 
pa nos, pero pa e otro un banda mi ta mira e aña cu ta 
bin como un mas dificil ainda. 

E motibunan principal pa cual mi ta bisa asina, lo mi 
trata na aclaria riba diferente punto. 

Na promer lugar nos mester a cuminsa restruktura e 
departamentonan di gobierno completamente. Nos ta 
haya nos den masha hopi dificultad administrativo di 
ambtenarij, den cual hopi viaha decisionnan no por 
worde tuma pasobra cu ta existi masha hopi redtape. 
Semper tin keho cu e departamentonan ta onderbezet, 
sin cu nunka nan a dedika nan mes na verdaderemente 
bouw op un kader den e departamentonan. | 

Mi ta completamente convenci cu den ambtenarij tin 
masha hopi bon trahador tanto na Corsow como na 
Aruba, pero generalmente papia no ta existi un bon 
structura den e departamento den cual nan ta duna po- 
dernan na e ambtenarenan bao di e director. Tambe 
mester bouw op nos mes kader pa reemplaza tur uitge- 
zonden krachten pa hende lokal. 


AAA 





arucar nv. 


Tel. 3055 - 1208 
Sabana Blancoe 35 








Dificultades financiero cu nos a haya den curso di aña 
tabata basta hopi. Entre otro nos tabata tin masha hopi 
dificultad cu e negoshinan cu ta worde titulá como ”off 
shore business”. Esaki generalmente papiá ta compa- 
nianan solamente riba papel y via un kantoor di notario 


of belastingconsulenten ta regla pa nan por haya placa 


pa un moedermaatschappij of un dochtermaatschappij 
den exterior. 

Nan ta usa e tratado di belasting cu nos tin cu Merka cu 
ta duna nan tur clase di beneficio, y cual un par di luna 
pasa gobierno merikano kier a elimina. Esaki nos a 
logra cu esei no ta sigi. Nos a yega na un areglo cu ta. 


masha favorable pa nos, pasobra nan a stipula pa nan 


duna e beneficio di belasting nan mester haya nomber 
di tur e personanan merikano cu ta participa pa nan por 
"screen” nan. Di nos banda nos no tin nada contra di 
esaki pasobra nos tambe kier pa tur hende cu participa 
den offshore aki na Antillas pa nan ta hende di confi- 
anza cu bo por deal cu nan. 

Na 1974 nos a calcula entrada di offshore business na 24 
miyon. Despues cu a bini e dificultad cu gobierno meri- 
kano nos a kere cu lo a bai baha drasticamente pero a 
resulta cu ela surpasa e suma di 36 miyon. 

Te ainda mayoria di e off shore business aki ta tuma 
lugar solamente riba un jisla, esta Corsow. Pa futuro lo 
ta e intencion cu e lo worde parti mas tanto posibel. Na 
Aruba nos tin dificultad cu no tin belasting consulenten 
y e ta cai poko mas dificil, pero toch den ultimo tres luna - 
tin un aumento. E beneficionan nos no a haya ainda, 
pero si mi ta kere cu den curso di promer tres lunanan 
di otro aña e ta realisa. Pasobra tanten cu no tin trans- 

accionnan monetario ta tuma lugar, no tin belasting ta 
keda atras. 


Un otro dificultad cu nos tabatin ta e Western Hemis- 


phere Law cu ta un ley merikano cu ta permiti compani- 


anan merikano cu establece nan mes den Western He- 


misphere goza di cierto facilidadnan di impuesto. 
Gobierno merikano den e dificultad financiero cu nan 


tambe ta aden ta pensá di elimina esaki. Nos tabatin. 
contacto cu nan ariba esaki y te ainda no tin ningun de- 


cision definitivo. 

Un otro punto masha dificil cu nos a haya e aña aki ta e 
problema cu nos betalinsbalans y ne mesun tempo e 
debe grandi cu Gobierno Central tin cerca Banco Cen- 
tral. E debe aki practicamente ta debí na e hecho cu e 
teritorionan insular no ta cumpli cu nan deber na Go- 
bierno Central. 

Mi mester bisa acerca si cu Gobierno Insular di Aruba 
ta menos problematiko como cu e suma cu nan debe no 
ta di e halto ei comparativamente cu Corsow. Mi ta kere 
cu den curso di e aña aki e situacion lo worde mehorá. 
Pronto nos lo combersa cu e teritorio insular di Corsow 
riba e problema aki. 

M'a duna nan di conoce caba personalmente, cu si nan 
kier cooperacion positivo di mi banda, anto nan mester 
cumpli cu nan debernan mescos cu tur otro gobierno 
insular. E.o. tin un proyecto di vapor” na Corsow cu ta 
pidi un garantia di Gobierno Central cu ta sumamente 
halto y m'a bisa nan cu mi no por para responsabel ni 
duna garantia pa e suma aki, si nan no por mustra nan 
buena boluntad cu nan ta cumpli cu nan debernan finan- 


PS 
go" gpi" BEACH 


Wine, dine, dance and relax all 

”DIVI-DIVI TREE” 

Enjoy yourself on the beach, the swimming 
pool and the 

”Pelican Beach Bar & Patio Beach Hotel” 


under the 

a z e Godfather situá na Savaneta pariba di New York Grocery 


ciero cu nan tin cu Gobierno Central. 


E problema di betalingsbalans ta para man den i man cu 
problema di inflacion, pasobra constantemente prijsnan 
ta subi den exterior y nos depende hopi di proa 
importá. 

Akinan Gobierno lo mester tuma medida pa mengua im- 
portacion pa e trata di rem e importacion mas tanto cu 
ta posibel. Segun mi e uniko manera pa combati e pro- 
blema di betalingsbalans ta, pa Gobierno concentra su 
mes completamente na duna proteccion na cualkier in- 
dustria lokal cu produci un produkto cu ta reemplaza 
importacion. 

Ne mesun tempo tambe mester tuma medida pa 
restructura e tarifanan di invoerrechten den cual cierto 
articulonan cu no ta necesariamente mester di nan pa 
biba, por bira mas halto pa no ser drastico y stop im- 
portacion. 

Pronto den curso di aña, Gobierno lo mester tuma dife- 
rente medidanan cu ta menos popular. Pa e motibu ei 
poco poco mi ta trata na haci e pueblo consiente cu ki 
ora cu un medida worde tumá e no ta worde tumá nin- 
gun momento na beneficio di ningun persona, pero sim- 
plemente pa nos por garantisa cada un hende den e 
pueblo aki cu e florin cu e tin awor aki, lo tin e mesun 
dekking of mas ainda si ta posibel cu e tabatin aña pasá 
na oro y deviezen. 

Apesar cu mi ta mira e aña cu ta bini como un aña dificil 
personalmente mi ta kere cu lo bai bin un alivio den ul- 
timo kwartaal di aña 1975. Lo e alivia dependiente di e 
medidanan cu Gobierno tuma na principio di e aña aki. 


AMIGOE 


E CORANT PA TUR DIA 


E corant cu diariamente ta ofrecebo: 
ACTUALIDAD DI TUR ISLA ANTILLANO 
NOTICIA MAS IMPORTANTE MUNDIAL 

COMENTARIONAN 
ENTREVISTA Y REPORTAHE 
PROGRAMA DI RADIO Y TELEVISION 

1974 pa Aruba en particular no tabata e aña tan ventu- 
roso, jen di prosperidad y felicidad manera hopi hende a 
spera. | 2 

E factornan cu a domina den 1974 tabata e.o. 

I. Confliktonan di labor, di cual 90% a wordo causa 
door di e hecho cu ainda Staten no a aproba un ley pa 
reconocemento di syndikato. 

E welga den waf di Aruba cu a dura mas o menos tres 
siman a prueba lo sigiente: Gobierno Central ta para- 
lyzá den tumamente di decision cu ta concerni bienestar 
general y ta sostené accionnan di grupos irresponsabel. 
E welga aki a causa cu sin ningun motibo costo di bida a 
subi innecesariamente. 


Tur Diajuebs anochi di 8.15 pa 11.00 
DISCORRAMMA 
via Radio Hoyer | 


Tur Diasabra nochi di 9or pa 12*or 
SAFE-DRIVING 
via Radio Hoyer | 


Tur anochi di 8.30 pa 11'or 
SAFE-DRIVING 
via Voz di Aruba 


Tur Diadomingo anochi di 7'or pa 10'or 
DISCOMUNDIAL 
via Voz di Aruba 


Tur esakinan y hopi mas presenta y produci pa 


ADDISON PROGRAMS CO. 
Corsow tel. 44287 Aruba tel. 8071 





RUDY FRANK, 
lider A.V.P.: 





1975 politika di caracter 
mas social 





II. Costo di bida durante 1974 a subi cu mas o menos 
25% , sin cu Gobierno Central a haci e minimo esfuerzo 
pa nban e problema aki. 

IHI. E promesá hací na e pueblo Animo pa duna 
Aruba un Status Aparte no a worde honorá door di e 
partido cu a haya e mandato pa haci tal. 
Straño ta cu e ministro di Estructura Estatal cu ta en- 
cargá cu e política di nos futuro estructura ta manda 
miembronan di e delegacion na e conferencia cumbre di 
e islanan di Antillas, un carta caminda ta wordu bisá cu 
lo ta irresponsabel pa tuma decision na Bonaire como cu 
tal decision por tin su consequencianan financieroeco- 
nomico. Segun e ministro aki ta solamente expertonan 
di caliber di United Nations por conseha Gobierno An- 
tillano ki rumbo e islanan di Antillas por tuma. 

Esaki ta contrario di loke e pueblo a wordu bisá y pri- 
minti durante e campaña di 1973. 


Pa aña 1975 mi tin e sigiente deseonan: 


1) Cuun y tur na Aruba cosecha un aña di prosperidad 
y felicidad. 

2) Cu e deseo di Aruba pa un Status Apae Worde 
concretisá. 

3) Cu lo tin menos confliktonan di labor den nos co- 
munidad. E empleador mester realisa cu sin empleado 
su negoshi no por existi, y e empleado tambe mester 
realisa cu sin compania e tampoko por existi. 

4) Cu Gobierno Central frena inflacion den 1975 pa 
salba ekonomia di Aruba. 

5) Cu Gobierno Central duna Aruminco N. V e dere- 
cho exclusivo pa explora y explota petroleo den e awa- 
nan territorial di Aruba mescos cu Sr. Ronchi Isa a haña 
pa Weeks Natural Resources pa explora na Saba. 

6) Cu 1975 lo caba definitivamente cu e discriminacion 
entre hende homber y hende muher. 

7) Cu è politica den 1975 lo ta un cu un caracter mas 
social. 

Prioridad mester worde duná na e problemanan di 
labor cu por causa welga. 

8) Cu pueblo brinda AVP e A pa ehecutá su 
programa di accion durante e periodo di gobernacion 
1975-1979. 


DEPORTE TA 


PROGRESO I FUTURO 

MOVIMIEMTO 
| ELECTORAL 
| DI PUEBLO 
M.E.P. 
| ta desea tur su lidernan, votadornan, 
| simpatizador i HENTER nos pueblo di 
| Aruba en general un próspero 
po 
| aña nobo 
| 
| u 1975 trece pa nos pueblo 
Eo PAZ, FELICIDAD y PROSPERIDAD 
ta nos profundo deseo. 
Cu todopoderoso guía nos den realisacion n 
| di nos lucha final. | aoo m 
| 24 m 








PERRA E 








Gustosamente mi ta cumpli cu e peticion di Revista 
AMISTAD pa duna un contribucion na cambiamento di 
aña 1974 pa 1975. 

Mi lo limitá mi mes mas tanto riba tereno gubernamen- 
tal-politiko. Despues cu Gobierno a worde formá, dia 19 
di december 1973 e mocion historico a ser pasa den Sta- 
ten di Antillas, den cual mocion e derecho inanehable di 
cada pueblo ta ser reconoce pa dicidi riba su propio des- 
tino. 

Pa promer vez den historia un departamento di Gobier- 
no Antillano a haya su oficina principal na Aruba, esta e 
departamento di Estructura Estatal. Algun tempo pasá 
nos a pasa den un reunion di comishon di staten e pro- 
mer projectonan pa decentralisacion. Hopi mas di sorto 
di projectonan di ley asina lo bai pasa den curso di e lu- 
nanan cu ta bini. 

Ademas di esaki e departamento mencionná a traha 
tambe riba e witboek di Status Aparte cual ta refleha e 
lucha di nos pueblo desde antaño pa yega na obtene su 
libertad, cual witboek lo sali na januari 1975. Tambe e 
departamento a organisa e conferencianan cumbre 
entre e islanan di Antillas. Remarkable ta cu e uniko 
partido cu a trece un plan concreto den cual nos por rea- 
lisa e status aparte tabata Movimiento Electoral di 
Pueblo. 


Riba tereno constitucional nos a participa na e reunion- 


nan di Koninkrijkscommissie. Nos mester tene cuidao 
cu e impresion cu a ser creá cu simplemente un mayoria 
den staten por dicidi riba independencia di Antillas y si 
acaso ta asina, anto si tur e partidonan di Corsow sera 
cabez hunto anto Corsow só por dicidi riba independen- 
cia di tur e islanan di Antillas. Naturalmente esaki lo 
causa un revolucion na Aruba, pasobra pa nos esei ta in- 
acceptable. Nos a bisa semper cu e status aparte mester 
realisa promer of pa mas tardá hunto cu independencia. 
Mi kier trece padilanti con diferente otro asuntonan ta 
worde haci cu ta cuadra den e spectro di nos lucha pa 
status aparte na unda Aruba tin mucho mas voz. Tur 
loke ta concerni Aruba, aunke e ta cai bao di cualkier 
otro ministro cu no ta di MEP, nos partido lo tin in- 
spraak pasgbra í esel ta un conbeni desde formamento 










l "E poder pa tuma deci- 
ı mes. Tambe a keda estableci desde mei 
Pedagogisch Didaktisch Bureau caminda tin 

orandus ta traha. E lerarenopleiding na Aruba 
a keda realisá. Y e hoofdaktecursus cu tanto a worde di- 
lata, nos a percura pa ela cuminsa sea co modifikacionan. 


Siendo cu e partidonan aruba 10 den e gobierno anterior 


SA a 


BETICO CROES, lider M.E.P.: 





derecho cada pueblo pa dicidi pa su 
mes garantisá den Staten 





no a logra pa duna studiantenan di Aruba na Rechts- 
hogeschool na Corsow ni vergoeding completo, esta nan 
viaha y estadia, e promer acto di e Gobierno Central aki 
tabata pa duna un vergoeding completo na tur estudian- 
te for di un otro isla. Sinembargo nos a haci nos esfuerzo 
pa nos trece un rechtshogeschool Aruba tambe y re- 
cientemente nos propio rechtshogeschool a keda inau- 
gurá door di ministro Hendrik Croes cumpliendo asina 
cu un deseo grandi di nos partido y di nos pueblo. 

Un di e promer actonan di e ministro di enseñanza ta- 
bata pa instala un comishon cu mester a bini cu un 
ortografia den cual ta worde teni cuenta cu origen di 
palabra pues etimologikamente opgezet. 

E hecho di mas grandi di e Gobierno actual nos ta con- 
siderá e aumento grandi di impuesto di ganashi riba e 
companianan petrolera. Door di esaki Teritorio Insular 
di Aruba a haya 42.5 miyon florin e aña aki loke ta cinco 
vez mas cu antes. Den futuro Aruba lo haya casi cuater 
vez mas. Nos a worde kritika masha, ora cu nos a baha e 
suma di impuesto riba e companianan aki. Pero e reduc- 
cion aki tin su motibunan. 

Tabata un taktika di Gobierno pa na promer instancia 
mencionná un suma halto pa asina obliga e companianan 
habri nan boeki. Ademas mi no kier laga di mencionna 
cu nos a haya, dia nos a tuma gobierno over, un plan 
vacilante pa aumenta e belasting cu solamente 100% , 
loke ta considerablemente menos cu loke nos a haci. 
Riba tereno di husticia, nos ministro a percura pa e 
cuerpo policial haya su propio cara aki na Aruba den 


sentido cu nos tabata desea pa nos mes polisnan 


arubano keda traha na Aruba. Nan lo por comprende 
nos pueblo mihor y esei lo elimina e fuente di discordia 


entre cuerpo policial y e pueblo lokal. Tin plannan pa un 
propio politieschool na Aruba. Riba tereno di prison; 


nos por a nota caba cu nos prisoneronan no tin nodi bai 
Corsow mas, pero nan por pasa nan tempo aki mes. 
Asina nan por keda mantene e contacto cu nos comuni- 
dad, loke ta haci mas facil pa nan worde accepta back 
den comunidad despues. Tin planes tambe pa restuara- 
cion di prison y warda di polis. 


Loke nos lo bai haya aki na Aruba tambe ta un hospital 


psychiatrico. Un estudio di experto a mustra cu esaki ta 


posibel y nos lo traha fuertemente riba esaki. 


Last but not least mi kier mencionna e ultimo sociale 
voorzieningen cu nos a pasa ultimamente den staten. 
Tambe e ley pa elimina descriminacion contra hende 


.muher casá lo pasa pa staten pronto. Mi kier termina cu 


e deseo cu e aña cu ta bini lo trece e pueblo di Aruba un 
paso mas cerca di realisacion di su deseo ferviente esta 


¿Un Status Aparte pa Aruba. 

DI DUELE 


Esaki ta un charla tení na Tele Aruba dia 19 di novem- 
ber 1974 pa Sra. Willemien Thiel-Caster. Nos ta consi- 
derá e topico aki di suma importancia y pesei nos ta 
publiké integralmente. Den nos proximo edicion nos lo 
presentá un entrevista riba esaki. 

Mi ta tende boso caba, dilanti di boso telévishan: ”Ay, 
ta picá, e pober! Su wowo ta scur! Mi tin duele di dje”. 


Anto, pro-mé cu mi sigui, lag'ami bisa boso claramente: 


mi no tin mester di duele. Tene duele di boso mes, pa- 
sobra boso no sa, con hopi pena boso ta infligí ariba un 
hende cu boso duele. ` 

Hopi biaha ta parce cu boso ta kere, cu un hende cu no 


por mira, mester ta kens, sordo y mudo. Boso ta haci e- 


preguntanan di mas intimo na su ambiente mas cer- 
cano, preferibel den su presencia, loke a haci cu e casá 
di un ciego a observá un biaha: ”Haci e preguntanan ey 
na dje mes; e no ta morde”. 

No obstante cu mi ta sigur cu hopi di boso tin e reacción 
ey di duele, cu probablemente ta ser originá di spanto, 
mi ta contento cu mi a haña e oportunidat akí pa dirigí 
mi mes na boso y henter e pueblo di Aruba. Pasobra 
hopi aña caba mi tin gana di expresá algun verdatnan 
pikante na boso y boso gobierno y e miembronan di e 
conseho insular. 


NINGUN INTERES 


Mi no ta tuma boso na malu cu boso no sa cierto datonan 
fundamental di nos comunidat. Pero sí, mi ta tuma e 
gobierno na malu cu e no sa cu nos partidonan político 
no sa cu e diputadonan y e miembronan di e conseho 
insular no sa. Te hasta ta parce cu nan no tin ningun 
interes den nan. 

E datonan, asina leu cu nan a ser reuní ta pa algun hen- 
de privá of algun miembro di un fundashon cu nan a ser 
reuní. Gracias na nan, nos sa awor, cu tin por lo menos 
150 persona na Aruba cu algun fayo di vista grave. 
Siguramente, nos lo topa cu hopi mas. Por lo menos 65 
di nan ta completamente ciego y por lo menos 50 di nan 
ta mas jong cu 65 aña di edat. 

Danki na otro hende cu sentido social, nos sa awor, cu 
tin mas of menos 200 persona na Aruba, mentalmente 
retardá y tur bao di 50 aña. Ta sigur cu lo ser hañá hopi 
mas. Di e otronan, cu algun fayo físico grave nos no sa 
nada ainda. 

BONDADOSO 


E único cos cu ami sa y cu boso tambe mester sa, ta cu e 
mayoría di nos próhimonan, cu tin cu bringa biba cu al- 
gun defecto físico of mental, ta biba den miseria y na 
man di caridat, sea di nan famía of otro almanan bonda- 
doso. 

Por ta cu boso a spanta di e cifranan, manera esun 150 
persona visualmente incapacitá na nos isla chiquito. 
Toch, e no ta halto; un número di tres pro mil ta normal 
den un país desarrollá. Pero, boso lo puntra: ”Unda nan 
ta anto? Bo no ta mira nan nunca”. 

Ma ta claro cu bo no ta mira nan nunca! Y no laga nan 
bini cu e storia bieuw cu nos pueblo ta sconde su miem- 
bronan bisá mancaron. Por ta cu den algun caso esey ta 
sosodé pero den su totalidat e verdat ta simplemente cu 
un hende cu a perde su vista completamente o parcial- 
mente of cu a haña otro fayo físico, tambe ta perde su 
entrada e ta perde su existencia, e ta perde su valor 
como ser humano independiente. E ta bira completa- 
mente dependiente di su famía, pa kendenan e ta bira 
un peso lo cu e sa mashá bon mes. No ta pa scond’é cu bo 
no ta mir’é. E no tin motivo ningun mas pa sali. 


EHEMPEL 


Lag'ami conta boso muy en corto algun historia di dos 
hende visualmente incapacitá ariba nos isla. Por ehem- 
pel: un homber cu dos yiu. Su casá a bai lag'é, pasobra e 
no por traha mas. E tin cu biba cu e dos yiunan ey di e 
"onderstand”. Con e ta logra di keda na bida ta 
imposibel di comprondé. Y kiko nos pueblo ta bisa? ”Ay 
ta piká, e pober!” of pior ainda: "Dios a castigu'é”. 

No ta Dios ta castigu'é! Ta nos comunidat ta castigu'é! 
Cu su duele! Ta nos, e comunidat antillano ta castigu'é 
cu su falta di sentido social! Cu su falta di responsabili- 
dat colectivo! Ta nos políticonan ta castigu'é, pasobra 
nan no ta mira mas leu cu nan ideanan limitá di indus- 
trialisashon, federashon of status aparte! Sin realisá cu 
pa e hendenan akí, sin derecho ninguno ta di ningun im- 
portancia ken ta goberná nan basta cu nan derecho 
humano ta garantisá. E derecho riba un bida digno di un 
ser humano, cu pa motivo di nos incapacid dat t: 
di nos. E 

Otro ehempel: un Romber soltero; e a perde su vista 7 
aña pasá. E no tabatin 40 aña e tempo ey. E tabatin un 










empleo cu bon sueldo. Durante su vacashonnan e tabata 
biaha den exterior. 

Ta straño cu e homber, ora el a perde su vista y cu esey 
su entrada, a cay den un stul y 7 aña largo a keda sin 
haci nada? Awor e ta lesa y skirbi sistema Braille. E'la 
haña entrenamiento intensivo di mobilidat. E ta siña 
type ariba un machine gewoon di type. E ta hasta ta 
scucha buki grabá ariba cassette cu ta ser mandá p'e for 
di Hulanda. 


ASEGURO 


Pero tur esey e por a haci 7 aña pasá tambe. Pero no 
tabatin ningun hende pa bis'é esey; no tabatin ningun 
aseguro social pa mand'é na exterior pa revalidashon; 
ningun aseguro social pa yud'é qu'e medionan cu nos tin 
mester como ciego; ningun aseguro social pa dun'é a lo 
menos un entrada razonabel. Laga nos tur ser sincero: 
"onderstand” no ta razonabel. E ni siquiera ta un dere- 
cho; e ta un favor di gobierno. Y awor ainda no tin nin- 
gun di e aseguronan ey cu tanto nos pueblo tin mester. 
Mi no tin nada contra hende rico den nos comunidat, 
pero si bo tin un hemchi yen y un hemchi bashí, bo tin 
cu basha algo for di e hemchi yen den esun bashí, si bo 
ke haña mihó balans. 
Awor mi kier dirigí mi mes directamente na mi com- 
pañeronan visualmente incapacitá. Mi ta bisa ”visual- 
mente incapacitá” pasobra no ta trata unicamente di 
ciegonan. Hopi biaha mi a tende cu boso ta sinta den 
boso stul den algun skina di cas, cabes abao. Pakiko 
caramba?! Boso a haci algo malo? Halsa boso cabes! 
Lanta boso curpa! Na henter mundo ta mescos! Si nos 
kier cu nos suerte ta ser mihorá, ta nos mes tin cu lanta 
nos curpa y bringa. 


CONTENTO 


E Fundashon pa ciegonan ta bai cambia su nomber pa 


”Fundashon Arubiano di Visualmente Incapacitánan” 
pasobra no ta trata unicamente di ciegonan y ta claro cu 
tur hende cu ta weita un poco ainda, no ta sinti nan con- 
tento si nos yama nan ”ciego”. 

Den e fundashon akí tin te awor akí cinco persona 
visualmente incapacitá. Por ta e ta zona straño, espe- 
cialmente pa e miembronan vidente di e directiva, si mi 
bisa cu ami lo no keda contento te cu henter e directiva 
lo ser formá pa visualmente incapacitánan. No ta des- 
precio pa e trabao di e miembronan vidente; al con- 
trario, lo ta e mihó fruta di nan trabao si nan logra esey. 


REUNION 


Ta casi cierto cu e promé siman di januari nos ta cumin- 
sá cu e reunionnan semanal unda boso y ami lo tin e 
oportunidat di topa cu otro hende den e mesun situa- 
shon manera boso mes. Te hasta hendenan conocí cu 
boso no tabata sa cu nan tambe tin wowo scur. Ami lo 
tey pa sera conocí cu boso tur. 

No teme tampoco cu nan lo bai obligá bo di haci cos es- 
pecial. Esunnan cu kier por siña tur clas’ i cos y esun cu 
kier por sinta y hunga domino pasobra nos lo tin wega 
di domino cu te hasta un ciego completo por siña hunga 
cu nan. Nos tin wega di karchi cu te hasta un ciego com- 
pleto por siña hunga cu nan; nos lo tin wega di dam pa 
ciegonan; nos tin hangúa cu te hasta un ciego completo 
por hinca hilo y asina mi por sigui, cu deimstok, centi- 

meter, etc. etc. 


Tambe nos ta primintí boso un cos: Lo no tin charlanan - 


di ningun hende. Lo cu ta ser papiá ta ser papiá nos cu 
nos. 

Otro aña ta 150 aña pasá cu un hoben ciego frances a 
lanta su curpa y a cuminsá bringa p'e mes y pa su com- 
pañeronan. E a haci un invenshon cu awendía ta ser usá 
pa tur ciegonan y tur esunnan bista malu cu no por mira 
pa lesa normalmente. Su invenshon ta carga su nomber. 
E tabata yama ”Louis Braille”. Mi ta lesando awor akí 
cu mi dede su sistema di lesa y skirbi pasobra mi a traha 
mi charla na braille. 


BENDICION 


Louis Braille mester a bringa mashá hopi promé cu su 
sistema a ser acceptá pero awor e ta un bendishon pa 
millonnan di hende visualmente incapacitá riba e 
mundo akí. E aña 1975 a ser proclamá pa e organisa- 
shonnan internacional di visualmente incapacitánan 
como e "aña Braille”. Mi tin un gran speransa cu akí, na 
nos isla, nos tambe por celebré cu e lantamento di tur 
esnan visualmente incapacitá pa sigui e ehempel di 
Louis Braille y cuminsá bringa sin stop nunca mas. 

Por ta cu nos ainda no sa di bo existencia. Den e caso 
akí, duna nos un call. Si bo yama 8460 bo ta haña e se- 
gundo secretario di e fundashon. E tambe ta completa- 
mente ciego. 

Y por último mi tin un petishon na tur esnan cu tin auto 
y si ta posibel pa yuda transportá nos hendenan pa e 
lugá di reunion. Tuma contacto cu e número 4120. 
Mashá danki pa boso atenshon. .0 

Nos naturaleza: lamán, terra y bestianan 
MESTER di nos proteccion. BAN CUMINZA! 























"Tur loque ta necesario pa e forzanan (podernan) 


maligno gana den mundo, ta suficiente bon pa hende cu 
no ta haci nada”. Palabranan di Edmund Burke. 

Hende talbez ta mira su mes awe como un gigante to- 
dopoderoso, capacitá pa manda cohete luna y capaz pa 
controlá e complicacionnan di industria cu su ayudante 
di era espacial cu ta e computador. Di hecho actual, 
hende ta representa solamente un parti o segmento chi- 
quito di e compleho infinito di e ciclo di bida. 

E ta comparti su dependencia pa su existencia di e otro 
elementonan, mata y animal cu ta completa e circulo di 
miembronan interdependiente di cual bida riba e pla- 
neta aqui ta consisti. Mas y mas e berdad amargo ta 


bira mas evidente .. . naturaleza no ta pertenece na 


hende, si no hende ta pertenece na naturaleza. 
Ultimamente siquiatra y sicologonan a squirbi mashar 
hopi riba problema encará door di hende den cuidad- 
nan-di-beton-congestiona- y di con ta existi un necesi- 
dad basico den cada un di nos pa busca y haya alivio den 
e bellezanan di naturaleza. Cuanto di nos no a experen- 
ciá e sintimento liberador o di paz, causá pa e belleza 
queto di matanan, o di e cielo blau o di awa cristalina. 
Desafortunadamente tal lugarnan di contemplacion y 
tranquilidad di alma, y nan habitantenan natural ta bi- 
rando scars. Desde 1900 un especie di animal a bira 
extinto cada aña. Sea e fundashon ”Smithsonian Insti- 
tute” nos lo por perde 75% di nos animal silvestre den e 
proximo 25 aña. Extinto quier meen pa semper. 

E basico pa tur bida cu lo existi den futuro ta existi 
awor aqui na mundo y lo no por bini di ningun otro ca- 
minda. Na e momento aqui, no menos cu 150 especie di 
animal ta den peligro di desaparece pa semper for di 
merca. (E.E.U.U.A.A.) (E.U.A.). Bida silvestre ta e ba- 
rometro di e mundo cu nos ta inhabitá. Ora cu eta indica 
con bon e nivel di e bida animal ta, e ta avisá nos tambe 
e condicion di e ser humano. 

Nos por tur por asumi un actitid divino si nos quier, y 
bisa "Quen ta importanan si e cisne-cantadó o e tigre ta 
sobreviví. Quen tin mester di nan. Nos por biba sin 
nan”. 

Nos por tambe biba sin e gran obranan di arte y nan 
belleza cu ta alimenta alma di hende. Trabao di arte por 
ser reproduci pero un especie cu desaparece no por ser 
reproduci nunca mas. 


Robert Caras, un prominente naturalista Americano a 


bisa cu si conservadornan perde nan batalla pa su natu- 





aka, no ta e adornan cu lo a perde, si no ta hu- 
manidad a perde. Nos a comete mashar hopi eror 
durante nos tempo riba e planeta aqui y nos falta pa 
comete solamente un mas. Si awe nos ignora e crisis 
ambiental, lo ta e ultimo eror cu e ser humano lo 
comete. 

Aqui na Aruba, varios especie di animal ya a 
desaparece pa eternidad. Un sorto di paloma grandi 
yama e "paloma blau” (shinishi) a caba desde ya ta hopi 
tempo caba. E ”lora di Aruba” no ta mucho aña cu a 
desaparece y ta p'esey cu ta ser sinti, cu algo mester ser 
haci, o a menos mester por a ser haci na tempo pa por a 
scapé. E flora di Aruba tambe a sufri. 

E ”Brazil” a ser cortá y mandá Hulanda pa ser mula y 
pa saca un colorido afo. Cabrito a come matanan cu 
tabata nace y a caba cu nan promer cu nan por a crece 
bira palo grandi. E Club di Muhernan tin un grupo di 
ecologia, cu ta bai ta familiariza su mes cu e problema- 
nan mas grandi cu ta azota Aruba. 

Na esnan di boso cu ta mira nos lucha pa preserva par- 
te, tortuga y yuana y cu ta sinti cu e animalnan aqui no 
ta cai bao boso tutela, purba mira nan como parti inte- 
gro di siclo di bida, di cual bo ta forma parti. 

Bo no por separa bo mes for di e interdepencia cu nin- 
gun parti di naturaleza. Nos no mester ser temoriza pa 
e enormidad di e problema cu ta enfrenta nos. Nos mes- 
ter defini nos propositonan y pone man na obra. E arti- 
culo aqui ta e promer di un serie regular, cu lo ser pu- 
blica pa medio di prensa local y tin como meta, duna in- 
formacion riba varios topico perteneciente na nos am- 
biente. 

E grupo aqui ta gozando di e ayudo di homber y Hubo 

y for di tur asquina di Aruba. Nos mester mas escritor; 
especialmente esnan cu tin un conocemento especializa 
di mata, parha y pisca o di animalnan tericola. 

Nos mester retrato o pelicula (dia's) pa yuda nos cu nos 
proyectonan. Nos ta envita ayudo y sosten di tur esnan 
interesa. Si bo ta concerni cu e mundo rond di bo y cu 
bo ta biba den y bo ta desea di uni bo mes cu nos, pa 
fabor yama Vera Rooze, tel. 9-3469 of Ruth Maduro, tel. 

1149, o squirbi nos un nota na "Naturaleza Arubano” a 
cargo di e revista aqui. 


Carol Rhydderch 
Grupo di Ecologia W.C.A. 

Traduci pa R. Maduro | 
Fotografia di J. M. de Cuba 0 

THONG KONG RESTAURANT” 
Tel. 2966. - A, Laclé Blvd. 19 


"HONG KONG RESTAURANT” 
e promer restaurant di calidad aki na Aruba 


y tambe e promer den servicio. 
”HONG KONG RESTAURANT” 


ta facil pa localisá, pasobra e ta situa na e 
entrada di e cajanan principal di Aruba. 


"HONG KONG RESTAURANT” 


habri for di 11'or te 11'or di anochi. 










Si bo ta-traha, renobá of drecha kwalkier edifisio: mira | 
“prome na e firma ku tin e surtido di mas grandi: 
BOUWMAATSCHAPPIJ ARUBA N.V, 





BOUWMAATSCHAPPIJ 
ARUBA N.V. | 


amia Druivenstraat 10 - Dakota 


a Tel. 1275 















ESTRELLA GROCERY 
Sta. Cruz 250 == Te.: 8420 


"ESTRELLA GROCERY” self service ta situa den cu- 
razon di Santa Cruz i tin un servicio esplendido. 
"ESTRELLA GROCERY” ta hygieniko i completamen- 
te airecondiciona ku servicio rapido. Tur cliente di 
"ESTRELLA GROCERY”, ta clientenan feliz di por 
tin comestiblenan di kalidad i di markanan mundial- 
mente konoci. Bira nos cliente i bo tambe ta un 
cliente feliz. 
"ESTRELLA GROCERY” 
nos orgujo den Santa Cruz. 


Calc 


(éca MELIG Cola 


its the ~% 
real thing — ^ 


di nos e ta 











Cartanan 
Ricibi 
Desprecio pa color 


Señor Director, 





Permiti mi un espacio den bo revista hopi lesa pa mi por trece mi 
problema padilanti y hanja un bon consejo manera semper ta e caso 
den bo Revista. Mi ta un mucha muher Jong y mi a casa hopi jong 
tambe. Ja caba nos tin 1j joei. 
For di tempo di scool mi a stima mi casa, apesar c cu mi mama y mi 
tata no tabata kiere toch mi a sigui cune te cu nos a casa. E problema 
di dje ta su color. 
Antes mi tabata sali cune sin ningun problema y berguensa, pero a 
bira awor cu mi ta sinti mi fastioso pa sali cune, apesar cu mi ta 
stime, especialmente den mi ambiente. Mi ta purba tur moda pa do- 
mina mi mes, pero semper ta keda dificil hacié. 
Semper ora nos mester sali mi ta busca un of otro excusa pa stroba 
nos di sali hunto. Mi ta purba di hasi mi posibel pa e no nota nada, 
pero mi ta sinti cu un dia lo e haja sa esaki. Mi tin cu bisa francamen- 
te cu mi ta stimé si. Por fabor contestami pronto. 

K.T. 


Señora, 


Mi no ta comprende con bo ta stima bo casa i tog bo tin un complejo 
contra djé. Esaki nunca mester domina bo amor i prevalece. Si un 
persona ta stima un otro no ta importe su color, cabei, cara, etc. 
Bo mes ta acepta di ta stime, pakiko desprecié den bo ambiente i cu 
miedo pa sali cune. Si bo ta stima un hende, con cu e ta, bo no mester 
permiti mes pa otro desprecié o descriminé, corda pa bo mes hacié. 
Awor mi ta puntra bo, acaso bo ta desprecia bo yui tambe cu ta su 
sanger, kizas su color??? 

Sigur bo no ta contento tampoco como su mama pa mayan nan mes- 
ter desprecie, mescos cu bo ta haci awor cu bo esposo. Laga cos di 
loco un banda, tur hende sa cu bo a casa, cuanto bo sconde tog tur 
hende sá. 


Aborto 


Señor Redactor, 


Mi ta un mucha homber yong, por bisa apenas mi a caba scool. Des- 
pues cu mi a termina mi estudio di biaha mi a haja un trabou, cu un 
salario regular. For di tempo cu mi tabata na scool mi a sera conoci 
cu un mucha mujer, nos a keda cu otro te cu mi a caba scool. 
Ya durante cu mi a caba scool e a sali na estado di mi. Ela cuminsa 
bira nervioso y perde cabez, apesar cu mi a primintié cu lo mi spaar 
cen y nos lo casa. Mi a sigure esei y tambe su majornan, pero a re- 
sulta cu toch ela laga nan hasi aborto. 
Inmediatamente mi a termina cu ne. Apesar cu ela pidimi hopi biaha 
pa hasi bon, pero mi ta corda mi yoei cu a wordo mata inocentemente 
y pami tur cos a caba. Kiko señor ta opina di esaki? Di antemano 
miles di danki pa e espacio. 
j Un mucha homber fracasá 
Amigo, 


Mi ta duna bo tur razon di sinti bo fracasá, mientras cu despues cu e 
sali na estado bo tabata tin tur clase di bon intencion. Si enberdad e 
tabata stima bo e no a permiti aborto, mientras cu bo a sigure cu lo 
bo casa cune. 

Ya cu tur ora e pensamento aki ta den bo cabez i cu bo no ta sinti 
nada mas pé, mi ta conseha bo, no hasi bon cune mas, kizas door di e 
pensamento aki, bo matrimonio lo fracasá tog. 


Mala bida 


Señor redactor, na promer lugar, ricibi mi cordial saludo i tambe na 
es otro meneernan cu tin algo di hasi cu Revista Amistad, ta bai mi 
saludo tambe. 

Mi ta contento cu Revista Amistad ta duna nos es oportunidad aki, 
esta di por deshoga nos curazon. Mi problema ta lo sigiente, mi ta un 








mucha muher di 24 aña di edad, sincero i decente sali for di bon fami- 
lia, 4 aña pasa mi a sera compromiso cu un mucha homber di 27 aña di 
edad, actualmente e mester tin 31 aña di edad. 

Nos a bai om cu otro masha contento mes, pa mas“cu dos aña, e 
tabata stima mi hopi mes, i ami mas tanto ainda, pero un cos cu mi no 
por compronde, te dia di awe, con e por a kibra cu mi. 

Loqual mi sabi si ta cu e ta un tipo, cu ta rabia masha liher, : i mi tata 
cu ta un persona hopi nervioso i ouderwets, a papia poco bruto 
cunele es dia cu ela bai, sin bolbe back mas serca mi. 

Un di es preguntanan cu mi sabi, cu mi tata a hasiele ta ki dia e tin 
pensá di casa cu mi, ja cu tin 2 aña ta bishita nos cas, i si eno tin pensá 
di casa cu mi, ta mehor e busca su destino awor aki unvez. Mi frei a 
rabia asina tanto, cu eno a pensa dos vez ela kibra di biaha cu mi, sin 
cu mi ajega di ofende of hasi mal hecho cunele, nunca di mi bida. 

Otro cos ta tambe, cu tin algun hende falso i lamtador di falso testi- 


monio ariba hende, nan ta mi mes un bisinja, a bai ganjele, cu mi ta 


sufriendo di un enfermedad incurable, qual mi tin cu desmenti cu ta 
un gran mentira. Mi ta perfectamente bon di salud. 

Tur esakinan a pone cu mi frei a bandona mi por bisa casi dos aña 
caba, mi no ta tende nada di dje, ie no ta tende nada di mi, debi cu mi 


 mayornan tin mi prueba esta nan no kier mi sali casi nunca for di cas, 


pero mi tin cu bisa francamente cu nunca mi a lubidele. Tur ora bai e 
ta den mi pensamento ta mescos cu mi ta mirele i i cu nos ta frei nor- 
malmente. 

I ami tambe tin fe cu e kier mi hopi ainda, pero pa e simple motibo cu 
eno ta sali cu mi tata nan dos ta enemigo di otro por bisa, eno ta pasa 
banda di mi cas hamas, pero con cu mi a hasi mi kwenta, mi a bolbe 
topa cunele i nos combersacion a bai masha dushi mes, i mi a conven- 
cele cu mi no a lubidele nunca, ela drecha tur cos cu mi back, i ela 
priminti mi cu awor en adelante, lo nos dos lo sigi cu otro den secreto 
esta, cu eno ta bini mi cas, pero cu nos dos lo keda fiel na otro, te ora 
cu jega un momento oportuno pa nos casa cu otro. | 
Awor di biaha ta bini un bendita muher di 38 aña, mamma di un 
joeuw caba, eno ta biba mucho leeuw for di mi cas, ela bruha mi frei 
su cabez por completo, e ta ganjele cos cu no ta berdad ariba mi, i 
asina ta hiba mi joncuman den un mala bida, pasobra mi mester bisa 
bon kla, cu e ta biba actualmente cu mi gai, i e ta hasi si fuera cu eta 
casa cunele. 

Ela hasi cu mi gai, no ta worry mes mas cu mi, ela danjele por com- 
pleto, ela pone cu e ta bebe hopi awor i core paranda, ki ora cu bo 
kier bo ta hajele cune ariba caya. 

Por fabor señor redactor, duna mi un conseho mas pronto cu ta po- 
sibel, pasobra mi no sa mas kiko mi mester hasi, mi mayornan a rabia 
masha cu mi i a bisa mi bon kla, pa kibra inmediatamente cu e gai, 
pero mi ta sinti cu mi no por kibra cunele por fabor juda mi, pasobra 
mi ta sinti mi masha tristo mes. 

Señor redactor, mi kier a jama bo di antemano un miljon di danki. 
e y M.M.G. 
Amiga M.M.G., * 5 N; 


Mi ta comprende kiko'ta stimacion, pero e concecuencia di esaki por 
ta fatal tambe pa bo bida futuro. Dificil ta pa bo ser feliz cu un 
persona cu ya caba a drenta riba un mal caminda, especialmente si ta 
trata di alcohol. 

Bo ta yong ainda i bo por haya cualquier bon suerte. Mi ta compren- 
de cu no ta facil pa lubida un hende cu bo ta stima, pero si bo hasi bo 
mes activo p.e. den ejercicio, tuma un cursus, kizas por yuda hopi. 

Ta mihor cu bo sufri awor i no pa bo bida largo despues. Principal- 
mente cu e tin un muher casa den su caminda ta hasi e asunto mas 
peor. Mi ta spera cu mi por a yuda bo cu un consejo, apesar cu lo e cai 
bo duro den principio, pero cu ta e mihor solucion. 


Divorcio 


Den bida nunca bo por mira padilanti kiko ta spera bo i ta dificil haya 
sa esaki tambe. Si un persona por adivina kiko ta spere naturalmente 
nunca e ta hasi algo. 

Mi tambe ta un hende mescos cu tur hende i manera tur hende hu- 


'mano, ta nos deseo primordial pa purba nos suerte den matrimonio. 


Pa mi tabata facil tuma un desicion, pasobra mi tabata yong i pami 

tur palabra pa chikito cu e tabata, tabata nifica amor i mas amor. 

Mi no por culpa mi mayornan tampoco, pasobra nan no tabata kier pa 

mi casa yong. Mi a menasa nan cu si nan no firma lo mi comete suici- 

dio, sali cune, pone berguensa na nan cara, etc., te nan a dicidi di 

firma pami. 

Nunca mi a sinti mi asina feliz manera e dia di mi matrimonio. Mi 
tabata e esposa di mas feliz na ' mundo. Loke mi ta conta awor ta di 

mas o menos un 16 aña pasa. Misa tabata yen di famia i curiosonan. 


Mi tabata tin mas cu 10 sirbidor. Tabata tin bailamento cu caha di 
orgel te laat. Soppie di carni bestia chikito. 


PROMER ANOCHI 


Despues di bruid no tin cuenta di bai keiro, ni bai hotel, ta na € mes 
un cas na unda nos mester a bai biba nos a bai. Esaki pa mi ta un di e 
puntonan principal di un matrimonio, e promer anochie. Ta pa 
promer bes cu bo tin e ocacion pa haya bo completamente so cu bo 
esposo, pasobra antes semper bai tin chaparonne i unda bo bai bo 
mester ta acompanja. 

Apesar cu bo ta sinti bo feliz tog bo ta sinti bo fastioso di ta completa- 
mente so cu ne i na un manera cu nunca antes bo a conoce. E promer, 
promer ora di un matrimonio ta duro, boso mes por comprende, prin- 
cipalmente antes cu tur cos tabata sosode sin informacion. 
Inocentemente bo ta entrega bo mes sin sa kiko esaki ta nifica. Pa su 
manece ta otro dia duro na unda tur hende ta wak bo i abo ta sinti bo 


tur fastioso pa wak nan. Nos tabata inmensamente feliz. Feliz di ta 


pertenece na otro pa enternidad. 

Despues di 3 luna caba mi a cuminsa sinti e promer momentonan 
duro di mi matrimonio. Bebemento i paranda a cuminsa. Mi ta keda 
mi so tin ora te 4'or di marduga. Como un mucha yong, yoramento ta- 
bata mi gran consuelo. Á 


CANTPMAN 


Den e mes un tempo aki mi a conoce mi promer canti’ man. E tempo 


ei nos tabata biba na cas di su mayornan. Despues di 4 luna mi a sali 


na estado, pero e bida ta keda mescos. Nacemento di mi yui tabata 
pami e consuelo di mas grandi. Tur cos mi tabata acepta keto sin por 
conta mi mayornan nada, miedo pa nan sundrami. 

Asina mi a haya mi di dos i di tres yui. E tabata tin un bon L cabow, 
pero apesar di esei e tabata duna plaka, solamente pa mi cumpra cu- 
minda so, e resto e tabata bebe completamente. 


PLEITO 


Un anochie mi a dicidi di keda drumi serca mi mayornan, pasobra ya 
caba mi no por a soporta mas, e slanan tur tabata bow di mi panja. E 
anochie aki ela yega marduga i door cu e no a haya mi na su cas ela 
dicidi di bai busca mi na mi cas. Aki e a cuminsa forma un pleito for- 
mal, pa despues hasta dal mi mama, bente abow. Mi tata na e 
momento ei a cuminsa core su tras cu machete, pa burachi cu e 
tabata e tabata sabi di core si. 

Te riba e dia aki mi mayornan a haya sa con mi tabata sufri. Su 
mayornan semper tabata tuma parti pe, pasobra nunca nan ni a bise 
nada. Tin anochie mi mester a core sconde i drumi den mondi. Mi ta 
corda kla kla, con un biaha despues cu su mama a herbe awa pa 
cushna soppie, con e a corre mi tras pa kima mi cu ne. 

Mientras tanto e a dicidi di huur un cas i tambe nos di 4 yui a nace. 
Apesar di tur cos, amor a keda, maske mes tin ora mi ta desea pa mi 
o pe muri pa e bida duro aki termina. Asina mi a yega di haya menasa 
di cuchuw i di revolver. 


COLMO 


E colmo di tur sufrimento a yega riba un dia cu mi a bai drumi serca 
mi mayornan, pasobra mi tabata tin miedo pa drumi mi so cu mi yui 
chikitonan. Pa su manece ora mi a bai mi zas bek, pa sorpresa di mas 
grandi mi a haya mi esposo cu otro muher den mi camber i riba mi 
cama. 

Esaki nunca mi por a spera, apesar cu semper mi por a imagina mi cu 
e por tin otro muher afo. Mundo a termina pa mi i den mi rabia i 
tristesa mi a laga mi yuinan atras. Mi yui di mas chikito tabata un 
baby di apenas 8 luna. Su speransa tabata ta cu lo mi pordoné tog, 
pero mi a tenemi duro cu e puro sentimiento cu mi no por sigui sufri, 
yora, i mi a wak futuro di mi yuinan. 


PROPIO CAS 


Asina mi a cuminsa cana pa busca e manera pa divorciá. Na kantoor 
di Gobierno nan a busca tur manera pa cambia mi idea, pero mi ta- 
bata completamente convenci di mi desicion cu mi a tuma caba. Mi a 
cana 6 luna largo te porfin mi a bin cla. Mi yuinan a wordo interna. 
Despues di esaki mi a traha duro pa e mantene mi mes i mi yuinan. 


¿Hasta mi a logra traha mi propio cas door di mi esfuerso cu mi a hasi. 
` Awor mi yuinan tur ta grandi i nan ta biba serca mi. Mi ta compren- 


de cu ta duro pa un lugar sin tata, pero mihor un lugar sin tata, cu un 
lugar sin un union i un ejemplo familiar. Nunca mas lo mi pensa riba 
matrimonio tampoco. 

Te asina lew nos combersacion cu un senjora divorcia. Otro luna nos 
lo publica un combersacion cu un homber divorcia. ® 

“suspende "MISS WORLD 1 











Dia 7 di december 1974 a contrae 
matrimonio srta. Yvonne Dirksz, 
"Miss Aruba 1972” i sr. Anthony 
Laclé na Misa Santa Filomena na 
Paradera. Despues di e bendicion a 
sigi un recepcion bon anima na 
”Manchebo Beach Hotel”. Na e 

- feliz pareja aki Revista Amistad ta 
desea un eterno luna di miel. 





PAKIKO ”MISS WORLD”, 


(un mama nó kasa), 


AKUSA DIA KOMETE TRAICION, MESTER A 


(Dinos corresponsal for di Hulanda, 
pes Lopez) 


Sr. Morley, e organisador di elekshon di "MISS 
WORLD” atrobe ta ku dolor di kabes. E tin mala suerte 
atrobe ku su beyesanan. Nos por rekorda ku na aña 
1973, "Miss World” di e aña ey, a wordo suspendi di su 


lalo pa motibo di mal komportashon. Por ehemplo e 


tabata tin aventuras ku e kantante "Tom Jones” i tam- 
be ku e hungador di football "George Best”, kwal pa su 
via, despues di a sali ku né anochi, a wordo akusá di la- 
dronicia. Dia su komprometido a perde su bida, Miss 


Wallace tabata asina tristo ku el a purba di mata su 


mes. 


SUSPENDE ` 


Tur e kosnan ey a hasi e organisadornan dicidi di 
'3” di su titulo. E aña aki 
Sr. Morley a haya un sla duro atrobe, "MISS MUNDO 


- 1974”, e mama no kasa, Helen MORGAN, ku a repre- 


senta United Kingdom den Royal Albert Hall, despues 
di a wordo elegi komo e beyesa di mas bonita di mundo, 
a entrega su korona despues di algun ora. 

Y asina e mama di un baby di 18 luna a bandona su 
trono. No ta e hecho ku e ta un mama no kasa tabata e 


motibo clave, sino un separacion, den kwal Helen MOR- 
GAN tabata envolvi. Pa e motibo ey Helen a dicidi di 


bandona su trono. meti radio i television a ko- 
menta di un eskandalo. 


BAILARINA 


Tur esaki a kuminsa ora ku un bailarina di un nightclub, 
. Linda LOVERGROVE, mesora despues di e resultado 


di e elkshon a kuminsa ku un kampanja di redashi kon- 
tra Helen MORGAN. 

"MISS MUNDO tabata tin relashon ku mi kasa”, el a 
deklara. "Mi kasa a bay laga mi y Helen ta kulpable di 

BANDONA SU TITULO 


esey. Semper nos a biba feliz, te ora ku Helen a drenta 
den nos bida y a susha kabes di mi esposo”. Miss Helen 
MORGAN parce no tin duele di nada. 


y 


PREFERENCIA 


Na e organisador Sr. MORLEY, el a deklara: "Mi yui i 
homber chikito pa mi tin preferencia riba tur kos, mes- 
kos ku ta e kaso serka kwalkier mama. Pa mi e ta mas 
importante ku e titulo di MISS WORLD. 

Tur e komentarionan falso y redashi ta hasi danjo na mi 
persona y di mi famiya.-E titulo ey mi no kieré mas”. 
Hopi tabata kontra e decision di Helen. E 
MISS COLOMBIA, yui muher di un bon famiya kato- | 
liko, tabata masha severo den su opinion: ”Tabata un 
decision fatal pa pone un mama no kasa komo MISS 
MUNDO. Esey ta un pika, un eskandalo”. 


KOMPLOT | 
Aunkue ku e decision di e hurado mester a keda 


sekreto, tog e noticia a plama ku Helen MORGAN a 


logra obtene e titulo di MISS WORLD dor di un kom- 
plot. El a ricibi un voto pa e promer lugar, pero dor ku e 
kantidat di votos pa e dos lugar tambe ta konta, el a 
logra e korona tog y e premio di 3.000 pond. 

Awor nos planeta tin un otro MISS WORLD. Un 


beyesa di Sud-Afrika. E tin 19 anja. Di e hopi bunitesa 


ey e no tin. For di tur e participantenan, e Miss Mundo 
nobo Aneline KRIEL, tabata esun ku a kontesta e pre- 
guntanan mas malo, estå duna kontestacion sin balor. 
Aneline, ku a hunga kaba den un pelikula. ta spera awor 


‘riba un karera artistiko komo artista di cine. Pa politika 


e no tin interes. Helen MORGAN a perde mas o menos 
Fls. 250.000, — a Fls. 300.000,— ku e por a a via kon: 
traktnan, etc. 


